polyglot-tagger/wikipedia-language-snippets-filtered huggingface dataset:
ಕೇಂಬ್ರಿಜ್‌ ಯುನೈಟೆಡ್‌ .‌ಗೆ ನಗರವು ನೆಲೆಯಾಗಿದೆ. ಈ ತಂಡವು 1970ರಿಂದ 2005ರ ತನಕ ಅಬ್ಬೆ ಕ್ರೀಡಾಂಗಣದಲ್ಲಿ ನಡೆದ ಫುಟ್ಬಾಲ್ ಲೀಗ್‌ ಪಂದ್ಯಾವಳಿಯಲ್ಲಿ ಆಡಿತ್ತು. 2005ರಲ್ಲಿ ಈ ತಂಡವನ್ನು ಕಾನ್ಫೆರೆನ್ಸ್‌ ನ್ಯಾಷನಲ್‌ನ ಕೆಳವಿಭಾಗಕ್ಕೆ ಇಳಿಸಲಾಗಿದ್ದು, ಪ್ರಸಕ್ತ ಈ ವಿಭಾಗದಲ್ಲಿ ಸ್ಪರ್ಧಿಸುತ್ತಿದೆ. ಸುಮಾರು ಪಂದ್ಯಗಳಲ್ಲಿ ಸೋತ ಕಾರಣ ಕೆಳದರ್ಜೆಗೆ ಸ್ಥಳಾಂತರವು ಅನಿವಾರ್ಯವಾದಾಗ, ಈ ಕ್ರೀಡಾ ಸಂಸ್ಥೆಯನ್ನು ಗಣನೀಯ ಸಾಲಗಳೊಂದಿಗೆ ಆಡಳಿತ ಸುಪರ್ದಿಗೆ ತರಲಾಯಿತು. ಆದರೆ ತಂಡವು 2005-06 ಋತುವಿಗಾಗಿ ಆಡಳಿತ ಸುಪರ್ದಿನಿಂದ ಹೊರಬರುವಲ್ಲಿ ಯಶಸ್ವಿಯಾಯಿತು. 1990ರ ದಶಕದ ಕಾಲಾವಧಿಯಲ್ಲಿ ಈ ಕ್ರೀಡಾ ಸಂಸ್ಥೆಗೆ ಅತಿದೊಡ್ಡ ಯಶಸ್ಸು ದೊರಕಿತು. ಸತತ ಎರಡು ಬಾರಿ ಮೇಲ್ದರ್ಜೆಯ ಕೂಟಕ್ಕೆ ಬಡ್ತಿ ಹಾಗೂ ಸತತ ಎರಡು ಬಾರಿ ಫುಟ್ಬಾಲ್‌ ಲೀಗ್‌ ಕಪ್‌ ಕ್ವಾರ್ಟರ್ ಫೈನಲ್‌ ಸ್ಪರ್ಧೆಗೆ ಅವಕಾಶ ನೀಡುವ ಕಪ್‌ ಕ್ವಾರ್ಟರ್‌ ಫೈನಲ್ ಪ್ರವೇಶಗಳು ಹಾಗೂ ನೂತನ ಪ್ರೀಮಿಯರ್‌ ಲೀಗ್‌ ಬಡ್ತಿ‌ಗೆ ಬಹಳ ಸಮೀಪ ಮುಟ್ಟುವುದರೊಂದಿಗೆ ಯಶಸ್ಸು ಗಳಿಸಿತು.
ಕೇಂಬ್ರಿಜ್ ಮತ್ತು ಅದರ ಸುತ್ತಮುತ್ತಲಿನ ಪ್ರದೇಶಗಳನ್ನು ಕೆಲವೊಮ್ಮೆ ಸಿಲಿಕಾನ್‌ ಫೆನ್‌ ಎನ್ನಲಾಗಿದೆ. ಇದು ಸಿಲಿಕಾನ್‌ ವ್ಯಾಲಿಯ ಪರೋಕ್ಷಪ್ರಸ್ತಾಪವಾಗಿದೆ. ಏಕೆಂದರೆ ನಗರದ ಸುತ್ತಲಿನ ವಿಜ್ಞಾನ ಉದ್ಯಾನಗಳಲ್ಲಿ ಹೈಟೆಕ್‌ ವಾಣಿಜ್ಯೋದ್ದಿಮೆಗಳು ಮತ್ತು ತಂತ್ರಜ್ಞಾನ ಅಭಿವೃದ್ಧಿ ಕೇಂದ್ರಗಳು ನಿರ್ಮಾಣವಾಗಿದೆ. ಇಂತಹ ಉದ್ಯಾನಗಳಲ್ಲಿ ಹಲವು ವಿಶ್ವವಿದ್ಯಾನಿಲಯ ಕಾಲೇಜುಗಳ ಸ್ವಾಮ್ಯದಲ್ಲಿವೆ ಅಥವಾ ಭೋಗ್ಯದ ಮೇಲೆ ಪಡೆದಿವೆ. ಉದ್ದಿಮೆಗಳು ಆಗಾಗ್ಗೆ ಈ ವಿಶ್ವವಿದ್ಯಾನಿಲಯಗಳಿಂದ ಪ್ರತ್ಯೇಕವಾಗಿರುವುದುಂಟು. ಇಂತಹ ಉದ್ದಿಮೆಗಳ ಪೈಕಿ ಅಬ್‌ಕ್ಯಾಮ್‌, ಸಿಎಸ್‌ಆರ್‌, ಎಕಾರ್ನ್‌ ಕಂಪ್ಯೂಟರ್ಸ್‌ , ಕ್ಯಾಮ್‌ಸೆಮಿ, ಜ್ಯಾಗೆಕ್ಸ್‌ ಮತ್ತು ಸಿಂಕ್ಲೇರ್‌ ಸೇರಿವೆ. ಕೇಂಬ್ರಿಜ್ ವಿಶ್ವವಿದ್ಯಾಲಯದ ತಂತ್ರಜ್ಞಾನ ಉದ್ಯಾನದಲ್ಲಿ ಮೈಕ್ರೋಸಾಫ್ಟ್ ತನ್ನ ಮೈಕ್ರೋಸಾಫ್ಟ್ ಸಂಶೋಧನೆಯ ಕಚೇರಿಗಳನ್ನು ಸ್ಥಾಪಿಸಲು ಆಯ್ಕೆ ಮಾಡಿದೆ. ಇದು ರೀಡಿಂಗ್‌ನಲ್ಲಿರುವ ಮುಖ್ಯ ಮೈಕ್ರೋಸಾಫ್ಟ್ ಕ್ಯಾಂಪಸ್‌ನಿಂದ ಪ್ರತ್ಯೇಕವಾಗಿದೆ.
ಕೇಂಬ್ರಿಜ್ ಬಹಳಷ್ಟು ಸಾರಿಗೆ ಸಂಪರ್ಕವುಳ್ಳ ನಗರವಾಗಿದೆ. ಜೊತೆಗೆ, ಯುನೈಟೆಡ್‌ ಕಿಂಗ್ಡಮ್‌ನ ಹನ್ನೊಂದು 'ಸೈಕ್ಲಿಂಗ್‌ ನಗರ'ಗಳಲ್ಲಿ ಇದೂ ಒಂದು ಎಂದು 2008ರಲ್ಲಿ ಸ್ಥಾನಮಾನ ನೀಡಲಾಯಿತು. ಲಂಡನ್‌ನಲ್ಲಿರುವ ಕಿಂಗ್ಸ್‌ ಕ್ರಾಸ್‌ ಮತ್ತು ಲಿವರ್ಪೂಲ್‌ ಸ್ಟ್ರೀಟ್‌ ರೈಲು ನಿಲ್ದಾಣಗಳು ಮತ್ತು ಪೀಟರ್ಸ್‌ಬೊರೊ, ರಾಯ್‌ಸ್ಟನ್‌, ಕಿಂಗ್ಸ್‌ ಲಿನ್‌, ನಾರ್ವಿಚ್‌, ಇಪ್‌ಸ್ವಿಚ್‌ ಮತ್ತು ಸ್ಟ್ಯಾನ್‌ಸ್ಟೆಡ್‌ ವಿಮಾನ ನಿಲ್ದಾಣಗಳಿಗೆ ಕೇಂಬ್ರಿಜ್‌ನಿಂದ ಕಾಯಂ ರೈಲು ಸಂಚಾರವಿದೆ. ನಗರದ ಹೊರವಲಯಗಳ ಮೂಲಕ ಎರಡು ಪ್ರಮುಖ ರಸ್ತೆಗಳು ಹಾದುಹೋಗುತ್ತವೆ - 11 ಹೆದ್ದಾರಿ ಹಾಗೂ 14. ಕೇಂಬ್ರಿಜ್‌ನಲ್ಲಿ ತನ್ನದೇ ಆದ, ಮಾರ್ಷಲ್ಸ್‌ ವಿಮಾನ ನಿಲ್ದಾಣ ಎಂಬ ವಿಮಾನ ನಿಲ್ದಾಣವಿದೆ. ಮುಂಬರುವ ಕೇಂಬ್ರಿಜ್‌ಷೈರ್‌ ಗೈಡೆಡ್‌ ಬಸ್‌ವೇ ಕೇಂಬ್ರಿಜ್‌ ನಗರ ಕೇಂದ್ರದ ಮೂಲಕ ಹಾದುಹೋಗುತ್ತದೆ. ಕೇಂಬ್ರಿಜ್‌ಷೈರ್ ಕೌಂಟಿ ಕೌನ್ಸಿಲ್‌ ಸಹ ಸಾರಿಗೆ ನಾವೀನ್ಯ ನಿಧಿಯಿಂದ £500 ದಶಲಕ್ಷ ಹಣಕ್ಕೆ ಬಿಡ್‌ ಸಲ್ಲಿಸಿದೆ.
ಕಾಲಕ್ರಮೇಣ, ಪಟ್ಟಣದ ಹೆಸರು ಕೇಂಬ್ರಿಜ್‌ ಎಂದು ಮಾರ್ಪಾಡಾಯಿತು. ಕ್ಯಾಮ್ ನದಿ ಇಂದಿಗೂ ಗ್ರ್ಯಾಂಟಾ ಎಂದೇ ಹೆಸರಾಗಿದೆ. ಕೇಂಬ್ರಿಜ್‌ನಲ್ಲಿನ ಮಿಲ್ಪಾಂಡ್‌ ಮತ್ತು ಗ್ರ್ಯಾಂಟ್ಚೆಸ್ಟರ್‌ ನಡುವೆ ಹರಿಯುವ ಮೇಲು ನದಿಯ ಭಾಗವನ್ನು ಇಂದಿಗೂ ಸಮರ್ಪಕವಾಗಿ ಗ್ರ್ಯಾಂಟಾ ಎಂದು ಕರೆಯಲಾಗುತ್ತದೆ. ಪಟ್ಟಣದ ವೆಲ್ಷ್‌ ಭಾಷೆ ಹೆಸರು ಇಂದಿಗೂ ಕೇರ್‌ಗ್ರಾಂಟ್‌ ಎಂದೇ ಉಳಿದುಕೊಂಡಿದೆ. ಇದು ಗ್ರ್ಯಾಂಟ್ಚೆಸ್ಟರ್ಗೆ ಸರಿಸುಮಾರು ಹೋಲಿಕೆಯಾಗುತ್ತದೆ. ಅದು ಕೇಂಬ್ರಿಜ್‌ ಬಳಿಯಿರುವ ಒಂದು ಹಳ್ಳಿಯ ಹೆಸರು ಕೂಡ ಆಗಿದೆ. ಆನಂತರ, ಕೇಂಬ್ರಿಡ್ಜ್‌ ಎಂಬ ಹೆಸರಿನೊಂದಿಗೆ ಸಾಮ್ಯತೆ ಹೊಂದುವಂತೆ, ನದಿಯ ಹೆಸರು ಕ್ಯಾಮ್‌ ಎಂದು ಹೆಸರು ಪಡೆಯಿತು. 1209ರಲ್ಲಿ ಸ್ಥಾಪಿತವಾದ ವಿಶ್ವವಿದ್ಯಾನಿಲಯವು ಕ್ಯಾಂಟಾಬ್ರಿಗಿಯೆನ್ಸಿಸ್ ‌ ಎಂಬ ಲ್ಯಾಟೀನ್‌ ವಿಶೇಷಣವನ್ನು ಬಳಸುತ್ತದೆ. ಇದಕ್ಕೆ ಕೇಂಬ್ರಿಜ್‌ ಎಂದರ್ಥ. ಆದರೆ ಇದು ಇಂಗ್ಲಿಷ್‌ ಹೆಸರಿನಿಂದ ಹಿಂಪದ-ರಚನೆಯಾಗಿದೆ.
ನಗರದ ಮಧ್ಯಭಾಗದ ಮೂಲಕ ಹರಿಯುವ ಕ್ಯಾಮ್‌ ನದಿಯನ್ನು ದೋಣಿ ಸಂಚಾರಕ್ಕೆ ಬಳಸಲಾಗುತ್ತದೆ. ವಿಶ್ವವಿದ್ಯಾನಿಲಯ ತನ್ನದೇ ಆದ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯ ಬೋಟ್‌ ಕ್ಲಬ್‌ ಎಂಬ ದೋಣಿ ಓಟದ ಸ್ಪರ್ಧೆಯ ಕ್ಲಬ್ ಹೊಂದಿದೆ. ಬಹುತೇಕ ಸದಸ್ಯ ಕಾಲೇಜುಗಳು ನದಿಯಲ್ಲಿ ದೋಣಿಮನೆಗಳನ್ನು ಹೊಂದಿವೆ. ಲೆಂಟ್‌ ಮತ್ತು ಬೇಸಿಗೆಯ ಋತುಗಳಲ್ಲಿ ನಡೆಸಲಾಗುವ ಎರಡು ಬಂಪ್ಸ್‌ ಓಟಗಳು ವಿಶ್ವವಿದ್ಯಾನಿಲಯದ ದೋಣಿ ಓಟದ ಸ್ಪರ್ಧೆಯ ಮುಖ್ಯ ಕೇಂದ್ರಬಿಂದುವಾಗಿದೆ. ಕೇಂಬ್ರಿಜ್‌ಷೈರ್‌ ರೋಯಿಂಗ್‌ ಅಸೊಸಿಯೇಷನ್‌ 1868ರಲ್ಲಿ ಸ್ಥಾಪಿತವಾಯಿತು. ವಿಶ್ವವಿದ್ಯಾನಿಲಯದ ಹೊರಗೆ ಸ್ಪರ್ಧಾತ್ಮಕ ದೋಣಿ ಓಟದ ಕ್ರೀಡೆಯನ್ನು ಆಯೋಜಿಸುತ್ತದೆ. ಕಡಿಮೆ ಆಳವಿರುವಂತಹ ಕ್ಯಾಮ್‌ ನದಿಯ ಭಾಗಗಳನ್ನು ವಿಹಾರಾತ್ಮಕ ಪಂಟಿಂಗ್‌ ಕ್ರೀಡೆಗೆ ಬಳಸಲಾಗುತ್ತದೆ. ಪಂಟಿಂಗ್‌ ಚೂಪಾದ ಹುಟ್ಟುಕೋಲಿನಿಂದ ನದಿಯ ತಳಕ್ಕೆ ತಳ್ಳಿ ದೋಣಿಯನ್ನು ಮುಂದೆ ಸಾಗಿಸುವ ಬೋಟಿಂಗ್ ವಿಧಾನವಾಗಿದೆ.
ಕೇಂಬ್ರಿಜ್‌ ರೂಲ್ಸ್‌ ಫುಟ್ಬಾಲ್‌ನ ನೆಲೆಯಾಗಿರುವ ಪಾರ್ಕರ್ಸ್‌ ಪೀಸ್ ಮೈದಾನವನ್ನು ಪ್ರಥಮ ದರ್ಜೆಯ ಕ್ರಿಕೆಟ್‌ ಪಂದ್ಯಗಳಿಗೆ 1817ರಿಂದ 1864ರ ತನಕ ಆಯೋಜಿಸಲು ಬಳಸಲಾಯಿತು. ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯದ ಫೆನ್ನರ್ಸ್‌ ಕ್ರಿಕೆಟ್ ಮೈದಾನವು ನಗರದಲ್ಲಿದೆ. ಇದು ಸಣ್ಣ ಪ್ರಮಾಣದ ಕೌಂಟಿ ಕೇಂಬ್ರಿಜ್‌ಷೈರ್‌ ಕ್ರಿಕೆಟ್‌ ತಂಡದ ಸ್ಥಳೀಯ ಮೈದಾನವಾಗಿದೆ. ಇಡೀ ವಿಶ್ವದಲ್ಲಿ ಕೇವಲ 42 ರಿಯಲ್‌ ಟೆನಿಸ್‌ ಅಂಕಣಗಳ ಪೈಕಿ ಎರಡು ಕೇಂಬ್ರಿಜ್‌ ನಗರದ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯದ ರಿಯಲ್‌ ಟೆನಿಸ್ ಕ್ಲಬ್‌ನಲ್ಲಿವೆ. ಬ್ರಿಟಿಷ್‌ ಅಮೆರಿಕನ್‌ ಫುಟ್ಬಾಲ್‌ ಲೀಗ್‌ ಕ್ರೀಡಾ ಕ್ಲಬ್ ಕೇಂಬ್ರಿಜ್‌ಷೈರ್‌ ಕ್ಯಾಟ್ಸ್‌ ಕೋಲ್ಡ್‌ಹ್ಯಾಮ್ಸ್‌ ಕಾಮನ್‌ನಲ್ಲಿ ಆಡುತ್ತದೆ. ಟೀಮ್‌ ಕೇಂಬ್ರಿಜ್‌ ಮತ್ತು ಕೇಂಬ್ರಿಜ್ ಸೈಕ್ಲಿಂಗ್‌ ಕ್ಲಬ್‌ ಎಂಬ ಎರಡು ಸೈಕ್ಲಿಂಗ್‌ ಕ್ಲಬ್‌ಗಳು ಕೇಂಬ್ರಿಜ್‌ನಲ್ಲಿವೆ.
ಕೇಂಬ್ರಿಜ್‌ನಲ್ಲಿ ಎರಡು ವಿಶ್ವವಿದ್ಯಾನಿಲಯಗಳಿವೆ, ಕೆಲವು ಅಂದಾಜಿನ ಪ್ರಕಾರ, ಕಾಲೇಜಿನ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯ ಮತ್ತು ಆಂಗ್ಲಿಯಾ ರಸ್ಕಿನ್‌ ವಿಶ್ವವಿದ್ಯಾನಿಲಯದ ಸ್ಥಳೀಯ ಕ್ಯಾಂಪಸ್ ಸುಮಾರು 30,000 ವಿದ್ಯಾರ್ಥಿಗಳಿಗೆ ಶಿಕ್ಷಣ ನೀಡುತ್ತವೆ. ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯವು 2007/08 ಶೈಕ್ಷಣಿಕ ಅವಧಿಯಲ್ಲಿ 17,662 ವಿದ್ಯಾರ್ಥಿಗಳಿದ್ದಾರೆ ಎಂದು ಅಂದಾಜಿಸಿತು. ಇದೇ ಅವಧಿಯಲ್ಲಿ, ಆಂಗ್ಲಿಯಾ ರಸ್ಕಿನ್‌ ವಿಶ್ವವಿದ್ಯಾನಿಲಯವು ತನ್ನ ಎರಡೂ ಕ್ಯಾಂಪಸ್‌ಗಳಲ್ಲಿ 24,000 ವಿದ್ಯಾರ್ಥಿಗಳಿದ್ದಾರೆ ಎಂದು ಅಂದಾಜಿಸಿತು. ಹಿಲ್ಸ್‌ ರೋಡ್‌ ಸಿಕ್ಸ್ತ್‌ ಫಾರ್ಮ್‌ ಕಾಲೇಜ್‌, ಲಾಂಗ್‌ ರೋಡ್‌ ಸಿಕ್ಸ್ತ್‌ ಫಾರ್ಮ್‌ ಕಾಲೇಜ್‌ ಮತ್ತು ಕೇಂಬ್ರಿಜ್‌ ರೀಜನಲ್‌ ಕಾಲೇಜ್‌ ರಾಜ್ಯದ ಹೆಚ್ಚಿನ ಶಿಕ್ಷಣ ಕ್ಷೇತ್ರಕ್ಕೆ ಅವಕಾಶವಾಗಿದೆ.
ಕೇಂಬ್ರಿಜ್‌ನ ಈ ಸಂಸದೀಯ ಕ್ಷೇತ್ರವು ನಗರದ ಬಹಳಷ್ಟು ಭಾಗವನ್ನು ವ್ಯಾಪಿಸಿದೆ. 2010ರ ಸಾರ್ವತ್ರಿಕ ಚುನಾವಣೆಯಲ್ಲಿ ಲಿಬರಲ್‌ ಡೆಮೊಕ್ರಾಟ್‌ ಅಭ್ಯರ್ಥಿ ಜೂಲಿಯನ್‌ ಹುಪರ್ಟ್‌ ಸಂಸತ್ ಸದಸ್ಯರಾಗಿ ಚುನಾಯಿತರಾದರು. ಇವರು ಡೇವಿಡ್‌ ಹಾವರ್ತ್‌ರ ಉತ್ತರಾಧಿಕಾರಿಯಾದರು. ಕ್ವೀನ್ಸ್‌ ಎಡಿತ್ಸ್‌ ವಾರ್ಡ್‌ ಎಂಬ ನಗರದ ಒಂದು ಪ್ರದೇಶವು ದಕ್ಷಿಣ ಕೇಂಬ್ರಿಜ್‌ಷೈರ್‌ ಸಂಸದೀಯ ಕ್ಷೇತ್ರದಲ್ಲಿದೆ. ಇದರ ಕನ್ಸರ್ವೇಟಿವ್‌ ಪಕ್ಷದ ಆಂಡ್ರ್ಯೂ ಲ್ಯಾಂಸ್ಲೇ 1997ರಲ್ಲಿ ಚುನಾಯಿತರಾದರು. ಮುಂಚೆ, ನಗರವು 1992ರಿಂದ 2005ರ ತನಕ ಲೇಬರ್‌ ಯನ್ನು ಚುನಾಯಿಸಿತ್ತು. ಇದಕ್ಕೂ ಮುಂಚೆ, ಎರಡನೆಯ ಮಹಾಯುದ್ಧದ ನಂತರ ಕನ್ಸರ್ವೇಟಿವ್‌ ಯನ್ನು ಚುನಾಯಿಸಿತ್ತು. ಆದರೂ, ಕಳೆದ 20 ವರ್ಷಗಳಿಂದಲೂ ಕನ್ಸರ್ವೇಟಿವ್‌ ಪಕ್ಷದ ಮತಹಂಚಿಕೆಯು ಕಡಿಮೆಯಾಗುತ್ತಿರುವುದು ಕಂಡುಬಂದಿದೆ.
ಕೇಂಬ್ರಿಜ್ ಯುನಿವರ್ಸಿಟಿ ಪ್ರೆಸ್‌ ಮುದ್ರಣಾ ಪರವಾನಗಿ ಪಡೆದು 1534ರಲ್ಲಿ ತನ್ನ ವ್ಯವಹಾರವನ್ನು ಆರಂಭಿಸಿತು. ಪಟ್ಟಣ ಕೇಂದ್ರಕ್ಕೆ ಶುದ್ಧ ಕುಡಿಯುವ ನೀರು ಸರಬರಾಜು ಮಾಡುವ ಹಾಬ್ಸನ್ಸ್ ಕಾಂಡ್ಯೂಯಿಟ್‌ ಯೋಜನೆಯನ್ನು 1610ರಲ್ಲಿ ನಿರ್ಮಿಸಲಾಯಿತು ಹಾಬ್ಸನ್ಸ್‌ ಛಾಯ್ಸ್‌ನ ಹಾಬ್ಸನ್ಸ್‌ರಿಂದ). ಇದರ ಕೆಲವು ಭಾಗಗಳು ಇಂದಿಗೂ ಉಳಿದುಕೊಂಡಿದೆ. ಅಡೆನ್‌ಬ್ರೂಕ್ಸ್‌ ಆಸ್ಪತ್ರೆಯನ್ನು 1766ರಲ್ಲಿ ಸ್ಥಾಪಿಸಲಾಯಿತು. ರೇಲ್ವೆ ಮತ್ತು ಕೇಂಬ್ರಿಜ್ ನಿಲ್ದಾಣವನ್ನು 1845ರಲ್ಲಿ ನಿರ್ಮಿಸಲಾಯಿತು. ದಂತ ಕಥೆಯ ಪ್ರಕಾರ, ವಿಶ್ವವಿದ್ಯಾನಿಲಯವು ಈ ಸ್ಥಳಕ್ಕೆ ಆದೇಶ ನೀಡಿತು: ನಗರದ ಮಧ್ಯಭಾಗದಿಂದ ಸಾಕಷ್ಟು ದೂರದಲ್ಲಿದ್ದು, ಲಂಡನ್‌ನೊಂದಿಗೆ ತಕ್ಷಣದ ಸಂಪರ್ಕದ ಸಾಧ್ಯತೆಯು ಕೆಲಸದಿಂದ ವಿದ್ಯಾರ್ಥಿಗಳ ಗಮನ ಬೇರೆಕಡೆ ಹರಿಯುವುದಿಲ್ಲ. ಆದರೂ, ಈ ಕಲ್ಪನೆ ಕುರಿತು ಯಾವುದೇ ಲಿಖಿತ ದಾಖಲೆಗಳಿಲ್ಲ.
ಕಾರ್ನ್‌ ಎಕ್ಷ್‌ಚೇಂಜ್‌ ವಾದ್ಯಗೋಷ್ಠಿ ಮಂದಿರ ಸುತ್ತಲಿನ ಪ್ರದೇಶವನ್ನು ನವೀಕರಿಸುವ ಯೋಜನೆಯನ್ನು ಕೇಂಬ್ರಿಜ್‌ ನಗರ ಕೌನ್ಸಿಲ್ ಹೊಂದಿದೆ. ಜೊತೆಗೆ, ಕಾಯಂ ಐಸ್‌ ಸ್ಕೇಟಿಂಗ್‌ ಹರವುನಿರ್ಮಾಣಕ್ಕಾಗಿ ಯೋಜನೆಯನ್ನೂ ಸಹ ಹಮ್ಮಿಕೊಳ್ಳಲಾಗಿದೆ. ಕಳೆದ ಕೆಲವು ವರ್ಷಗಳಿಂದ ಪ್ರತಿ ವರ್ಷ ಪಾರ್ಕರ್ಸ್ ಪೀಸ್‌ನಲ್ಲಿ ತಾತ್ಕಾಲಿಕ ಹರವು ಸಿದ್ಧಪಡಿಸುವಲ್ಲಿ ಪಡೆದ ಯಶಸ್ಸು ಇದಕ್ಕೆ ಪ್ರೇರಣೆಯಾಗಿದೆ. ಇಪ್ಪತ್ತೊಂದನೆಯ ಶತಮಾನದುದ್ದಕ್ಕೂ ಹೊಸ ಗೃಹನಿರ್ಮಾಣ ಮತ್ತು ಅಭಿವೃದ್ಧಿಗಳು ಮುಂದುವರೆದಿವೆ. ನಿಲ್ದಾಣದ ಸಮೀಪ 1 ಮತ್ತು ಅಕಾರ್ಡಿಯಾ ಯೋಜನೆಗಳನ್ನು ಹಮ್ಮಿಕೊಳ್ಳಲಾಗಿದೆ. ನಗರದ ದಕ್ಷಿಣದಲ್ಲಿ ಕ್ಲೇಫಾರ್ಮ್‌ ಮತ್ತು ಟ್ರಂಪಿಂಗ್ಟನ್‌ ಮೆಡೋಸ್ ‌ ಅಭಿವೃದ್ಧಿಗೊಳಿಸುವ ಯೋಜನೆ ಹಮ್ಮಿಕೊಳ್ಳಲಾಗಿದೆ.
ಸರ್ಕಾರಿ ಮತ್ತು ಸ್ವತಂತ್ರ ಶಾಲೆಗಳು ಬಾಲ್ಯತರಗತಿಯಿಂದ ಹಿಡಿದು ಪ್ರೌಢಶಾಲೆಯ ವರೆಗೂ ಕೇಂಬ್ರಿಜ್‌-ವಾಸೀ ವಿದ್ಯಾರ್ಥಿಗಳಿಗೆ ಶಿಕ್ಷಣ ನೀಡುತ್ತವೆ. ಸರ್ಕಾರೀ ಶಾಲೆಗಳು ಕೇಂಬ್ರಿಜ್‌ಷೈರ್‌ ಕೌಂಟಿ ಕೌನ್ಸಿಲ್‌ ಆಡಳಿತದಲ್ಲಿದೆ. ಕೇಂಬ್ರಿಜ್‌ ನಗರದಲ್ಲಿರುವ 35 ಶಾಲೆಗಳು ಸೇರಿದಂತೆ ಇದು ಒಟ್ಟು 251 ಶಾಲೆಗಳ ಆಡಳಿತ ನಿರ್ವಹಿಸುತ್ತದೆ. ಚೆಸ್ಟರ್ಟನ್‌ ಕಮ್ಯೂನಿಟಿ ಕಾಲೇಜ್‌, ಪಾರ್ಕ್‌ಸೈಡ್‌ ಫೆಡರೇಷನ್‌ (ಇದು ಪಾರ್ಕ್‌ಸೈಡ್‌ ಕಮ್ಯೂನಿಟಿ ಕಾಲೇಜ್‌ ಮತ್ತು ಕಾಲೆರಿಡ್ಜ್‌ ಕಮ್ಯೂನಿಟಿ ಕಾಲೇಜ್‌ನ್ನು ಒಳಗೊಂಡಿದೆ), ಮ್ಯಾನೊರ್‌ ಕಮ್ಯೂನಿಟಿ ಕಾಲೇಜ್‌, ನೆದರ್ಹಾಲ್‌ ಸ್ಕೂಲ್‌ ಹಾಗೂ ಕ್ರಿಶ್ಚಿಯನ್‌ ಅಂತರ-ಪಂಥೀಯ ಸೇಂಟ್‌ ಬೀಡ್ಸ್‌ ಶಾಲೆಯು ವಿಸ್ತೃತ ಪ್ರೌಢ ಶಿಕ್ಷಣ ನೀಡುತ್ತವೆ.
ಕೇಂಬ್ರಿಜ್‌ಗೆ ವೈಕಿಂಗ್‌ಗಳ‌ ಆಗಮನವನ್ನು 875ರಲ್ಲಿ ಆಂಗ್ಲೋ-ಸ್ಯಾಕ್ಸನ್‌ ಕ್ರಾನಿಕಲ್‌ನಲ್ಲಿ ದಾಖಲಿಸಲಾಯಿತು. 878ರಲ್ಲಿ ಡೇನ್‌ಲಾ ಎಂಬ ವೈಕಿಂಗ್‌ ಶಾಸನ ಜಾರಿಗೊಳಿಸಲಾಯಿತು. ವೈಕಿಂಗ್‌ ಜನರ ಕಟ್ಟುನಿಟ್ಟಿನ ವ್ಯಾಪಾರ ಪದ್ಧತಿಗಳಿಂದ ಕೇಂಬ್ರಿಜ್‌ ತ್ವರಿತ ಅಭಿವೃದ್ಧಿ ಕಂಡಿತು. ಈ ಅವಧಿಯಲ್ಲಿ, ಪಟ್ಟಣದ ಕೇಂದ್ರವು ನದಿಯ ಎಡ-ದಂಡೆಯಲ್ಲಿನ ಕ್ಯಾಸ್ಲ್‌ ಹಿಲ್‌ನಿಂದ ಇಂದು ಕ್ವೇಸೈಡ್‌ ಎಂದು ಹೆಸರಾದ ಬಲದಂಡೆಯ ಪ್ರದೇಶಕ್ಕೆ ಸ್ಥಳಾಂತರಿಸಲಾಯಿತು. ವೈಕಿಂಗ್‌ ಯುಗದ ನಂತರ, ಸ್ಯಾಕ್ಸನ್‌ರು ಪುನಃ ಪ್ರಾಬಲ್ಯಕ್ಕೆ ಮರಳಿದರು. 1025ರಲ್ಲಿ ಸೇಂಟ್‌ ಬೆನೆಟ್ಸ್ ಚರ್ಚ್‌ ನಿರ್ಮಿಸಿದರು. ಇದು ಇಂದಿಗೂ ಬೆನೆಟ್ ಸ್ಟ್ರೀಟ್‌ನಲ್ಲಿ ನಿಂತಿದೆ.
ರೋಮನ್ನರು ಸ್ಥಳ ತೊರೆದಾಗ, ಸ್ಯಾಕ್ಸನ್‌ರು‌ ಕ್ಯಾಸ್ಲ್‌ ಹಿಲ್‌ ಹಾಗೂ ಸುತ್ತಮುತ್ತಲ ಪ್ರದೇಶಗಳನ್ನು ಸ್ವಾಧೀನಕ್ಕೆ ತೆಗೆದುಕೊಂಡರು. ಈ ಪ್ರದೇಶದಲ್ಲಿ ಅವರ ಸಮಾಧಿ ವಸ್ತುಗಳು ಲಭಿಸಿವೆ. ಆಂಗ್ಲೊ-ಸ್ಯಾಕ್ಸನ್‌ ಕಾಲದಲ್ಲಿ, ಪ್ರಯಾಣ ಕಷ್ಟಕರವಾದ ಜೌಗು ಪ್ರದೇಶಗಳಲ್ಲಿ ಉತ್ತಮ ವ್ಯಾಪಾರ ಸಂಪರ್ಕಗಳಿಂದ ಕೇಂಬ್ರಿಜ್‌ನ ಆರ್ಥಿಕತೆಗೆ ಬಹಳಷ್ಟು ನೆರವಾಯಿತು. ಆದರೂ, ಏಳನೆಯ ಶತಮಾನದಷ್ಟರಲ್ಲಿ, ಹತ್ತಿರದ ಏಲಿಯಿಂದ ಬರುವ ಪ್ರವಾಸಿಗರು ಕೇಂಬ್ರಿಜ್‌ ಬಹಳಷ್ಟು ಕುಸಿದಿದೆ ಎಂದು ವರದಿ ಮಾಡಿದರು. ಆಂಗ್ಲೊ-ಸ್ಯಾಕ್ಸಾನ್‌ ಕ್ರಾನಿಕಲ್‌ನಲ್ಲಿ ಕೇಂಬ್ರಿಜ್‌ನ್ನು ಗ್ರ್ಯಾಂಟೆಬ್ರಿಕ್‌ ಎನ್ನಲಾಗಿದೆ.
ರೇಡಿಯೊ ಮತ್ತು ದೂರದರ್ಶನ ಉಪಕರಣಗಳು ಹಾಗೂ ರಕ್ಷಣಾ ಇಲಾಖೆಗಾಗಿ ಉಪಕರಣಗಳನ್ನು ತಯಾರಿಸುತ್ತಿದ್ದ ಪೈ ಲಿಮಿಟೆಡ್‌ ಸಂಸ್ಥೆಯು ಕೇಂಬ್ರಿಜ್‌ನಲ್ಲಿ ನೆಲೆಗೊಂಡಿದೆ. ನಂತರದ ವರ್ಷಗಳಲ್ಲಿ ಪೈ ರೇಡಿಯೊ ಉಪಕರಣ ತಯಾರಕ ಪೈ ಟೆಲಿಕಮ್ಯೂನಿಕೇಷನ್ಸ್‌ ಸೇರಿದಂತೆ ಹಲವು ಉದ್ದಿಮೆಗಳಾಗಿ ವಿಕಸನ ಹೊಂದಿತು. ನಗರದ ಪೂರ್ವ ಗಡಿಯಲ್ಲಿ ಮಾರ್ಷಲ್‌ ಏರೊಸ್ಪೇಸ್‌ ಎಂಬ ಪ್ರಮುಖ ಉದ್ದಿಮೆಯಿದೆ. ಕೇಂಬ್ರಿಜ್‌ ನೆಟ್ವರ್ಕ್‌ ಉದ್ದಿಮೆಗಳ ನಡುವಿನ ಅಂತರಸಂಪರ್ಕ ಏರ್ಪಡಿಸುತ್ತದೆ. ಎಫ್‌ಟಿಎಸ್‌ಇ100 ಮಾಹಿತಿ ತಂತ್ರಜ್ಞಾನ ಉದ್ದಿಮೆ ಆಟೊನಮಿ ಕಾರ್ಪೊರೇಷನ್‌ ಕೌಲೀ ರೋಡ್‌ನ ಬ್ಯುಸಿನೆಸ್‌ ಪಾರ್ಕ್‌ನಲ್ಲಿದೆ.
1209ರಲ್ಲಿ, ಆಕ್ಸ್‌ಫರ್ಡ್‌ನಲ್ಲಿ ಸ್ಥಳೀಯರು ಸೃಷ್ಟಿಸಿದ ಪ್ರತಿಕೂಲಕರ ಸ್ಥಿತಿಯಿಂದ ಪಾರಾದ ವಿದ್ಯಾರ್ಥಿಗಳು ಕೇಂಬ್ರಿಜ್‌ಗೆ ಬಂದು ವಿಶ್ವವಿದ್ಯಾನಿಲಯ ಸ್ಥಾಪಿಸಿದರು. ಇಂದಿಗೂ ಉಳಿದುಕೊಂಡಿರುವ ಅತಿ ಹಳೆಯ ಕಾಲೇಜ್‌ ಪೀಟರ್‌ಹೌಸ್‌ 1284ರಲ್ಲಿ ಸ್ಥಾಪನೆಯಾಯಿತು. ಕಿಂಗ್‌ ಹೆನ್ರಿ ಕಿಂಗ್ಸ್‌ ಕಾಲೇಜ್‌ ಚ್ಯಾಪೆಲ್‌ ಎಂಬ ಕೇಂಬ್ರಿಜ್‌ನ ಹೆಸರಾಂತ ಕಟ್ಟಡದ ನಿರ್ಮಾಣ ಕಾರ್ಯವನ್ನು 1446ರಲ್ಲಿ ಪ್ರಾರಂಭಿಸಿದ. ಕಿಂಗ್ ಹೆನ್ರಿ ಯ ಆಳ್ವಿಕೆಯ ಕಾಲಾವಧಿಯಲ್ಲಿ ಈ ಕಟ್ಟಡ ನಿರ್ಮಾಣವನ್ನು 1515ರಲ್ಲಿ ಸಂಪೂರ್ಣಗೊಳಿಸಲಾಯಿತು.
ಕೇಂದ್ರದಲ್ಲಿರುವ ಬಹಳಷ್ಟು ಕಟ್ಟಡಗಳುಕೇಂಬ್ರಿಜ್‌ ವಿಶ್ವವಿದ್ಯಾನಿಲಯಕ್ಕೆ ಸೇರಿವೆ. ಇವುಗಳಲ್ಲಿ ಕಿಂಗ್ಸ್‌ ಕಾಲೇಜ್‌ ಮತ್ತು ಮ್ಯಾಗ್ಡಲೀನ್‌ ಕಾಲೇಜ್‌ ಸಹ ಸೇರಿವೆ. ಟ್ರಿನಿಟಿ ಕಾಲೇಜ್‌ ಮತ್ತು ಸೇಂಟ್‌ ಜಾನ್ಸ್‌ ಕಾಲೇಜ್‌ ಕೇಂಬ್ರಿಜ್ ಮತ್ತು ಅದರಾಚೆ ಗಮನಾರ್ಹ ಭೂಮಿಯ ಪಾಲು ಹೊಂದಿವೆ. ಕೇಂಬ್ರಿಜ್‌ ಸೈನ್ಸ್‌ ಪಾರ್ಕ್‌ ಹಾಗೂ ಫೆಲಿಕ್ಸ್‌ಸ್ಟೊ‌ ಬಂದರು ಟ್ರಿನಿಟಿಯ ಸ್ವಾಮ್ಯದಲ್ಲಿದೆ. ಸೈನ್ಸ್‌ ಪಾರ್ಕ್‌ನ ಪಕ್ಕದಲ್ಲಿರುವ ಸೇಂಟ್‌ ಜಾನ್ಸ್‌ ಇನ್ನೊವೇಷನ್‌ ಸೆಂಟರ್‌ ಸೇಂಟ್‌ ಜಾನ್ಸ್‌ ಸ್ವಾಮ್ಯದಲ್ಲಿದೆ ಹಾಗೂ ನಗರಕೇಂದ್ರದಲ್ಲಿ ಅನೇಕ ಕಟ್ಟಡಗಳಿವೆ.
ಇಂಗ್ಲೆಂಡ್‌ ಜಯಿಸಿಕೊಂಡ ಎರಡು ವರ್ಷಗಳ ನಂತರ, 1068ರಲ್ಲಿ, ನಾರ್ಮಂಡಿಯ ವಿಲಿಯಮ್‌ ಕ್ಯಾಸ್ಲ್‌ ಹಿಲ್‌ನಲ್ಲಿ ಕೋಟೆಯೊಂದನ್ನು ನಿರ್ಮಿಸಿದ. ಹೊಸದಾಗಿ ಜಯಿಸಲಾದ ರಾಜ್ಯದ ಇತರೆ ಭಾಗಗಳಂತೆ, ಕೇಂಬ್ರಿಜ್ ಸಹ ರಾಜ ಹಾಗೂ ಅವನ ಡೆಪ್ಯೂಟಿಗಳ ನಿಯಂತ್ರಣಕ್ಕೆ ಒಳಪಟ್ಟಿತು. ಎದ್ದುಕಾಣುವಂತಹ ರೌಂಡ್‌ ಚರ್ಚ್‌ ಈ ಕಾಲಕ್ಕೆ ಸೇರಿದೆ. ನಾರ್ಮನ್‌ ಯುಗದ ಆರಂಭದೊಳಗೆ, ಪಟ್ಟಣದ ಹೆಸರು ಗ್ರೆಂಟಾಬ್ರಿಜ್ ಅಥವಾ ಕ್ಯಾಂಟೆಬ್ರಿಜ್ ಎಂದು ರೂಪಾಂತರಗೊಂಡಿತ್ತು. ಇದರ ಮೂಲಕ ಹರಿದ ನದಿಗೆ ಗ್ರ್ಯಾಂಟಾ ಎಂದು ಕರೆಯಲಾಯಿತು.
ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯದ ನೆಲೆಯಾಗಿ ಕೇಂಬ್ರಿಜ್ ಹೆಸರುವಾಸಿಯಾಗಿದೆ ಸುಪ್ರಸಿದ್ಧ ಕೇವೆಂಡಿಷ್‌ ಪ್ರಯೋಗಾಲಯ, ಕಿಂಗ್ಸ್‌ ಕಾಲೇಜ್‌ ಚಾಪೆಲ್‌ ಮತ್ತು ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯ ಗ್ರಂಥಾಲಯವು ವಿಶ್ವವಿದ್ಯಾನಿಲಯದಲ್ಲಿ ಸೇರಿವೆ. ಕೇಂಬ್ರಿಜ್‌ ದಿಗಂತದಲ್ಲಿ ಕಿಂಗ್ಸ್‌ ಕಾಲೇಜ್‌ ಚಾಪೆಲ್‌ ಮತ್ತು ಕೇಂಬ್ರಿಜ್‌ ಯುನಿವರ್ಸಿಟಿ ಗ್ರಂಥಾಲಯದ ಕಟ್ಟಡಗಳು ಪ್ರಮುಖವಾಗಿ ಕಾಣುತ್ತವೆ. ಜತೆಗೆ ನಗರದ ದೂರದ ದಕ್ಷಿಣದಲ್ಲಿ ಅಡೆನ್‌ಬ್ರೂಕ್ಸ್‌ ಆಸ್ಪತ್ರೆಯ ಚಿಮಣಿ ಮತ್ತು ಉತ್ತರದಲ್ಲಿ ಸೇಂಟ್‌ ಜಾನ್ಸ್‌ ಕಾಲೇಜ್‌ ಚಾಪೆಲ್‌ ಗೋಪುರವಿದೆ.
ಆಂಗ್ಲಿಯಾ ಪಾಲಿಟೆಕ್ನಿಕ್‌ ಆಂಗ್ಲಿಯಾ ಪಾಲಿಟೆಕ್ನಿಕ್‌ ವಿಶ್ವವಿದ್ಯಾನಿಲಯ ಎಂದು ಬದಲಾಗುವುದರೊಂದಿಗೆ, 1992ರಲ್ಲಿ ಕೇಂಬ್ರಿಜ್‌ ನಗರದಲ್ಲಿ ಎರಡನೆಯ ವಿಶ್ವವಿದ್ಯಾನಿಲಯ ಸ್ಥಾಪನೆಯಾಯಿತು. 2005ರಲ್ಲಿ ಇದನ್ನು ಆಂಗ್ಲಿಯಾ ರಸ್ಕಿನ್‌ ವಿಶ್ವವಿದ್ಯಾನಿಲಯ ಎಂದು ಮರುನಾಮಕರಣ ಮಾಡಲಾಯಿತು. ಈ ಸಂಸ್ಥೆಯ ಮೂಲಗಳು, 1858ರಲ್ಲಿ ಜಾನ್‌ ರಸ್ಕಿನ್‌ ಸ್ಥಾಪಿಸಿದ ಕೇಂಬ್ರಿಜ್‌ ಸ್ಕೂಲ್‌ ಆಫ್‌ ಆರ್ಟ್‌ನಲ್ಲಿತ್ತು. ಮುಕ್ತ ವಿಶ್ವವಿದ್ಯಾನಿಲಯ ಸಹ ನಗರದಲ್ಲಿ ಉಪಸ್ಥಿತವಿದ್ದು, ನಗರದ ಹಿಲ್ಸ್‌ ರೋಡ್‌‌ನಲ್ಲಿ ಕಚೇರಿ ಕಾರ್ಯನಿರ್ವಹಿಸುತ್ತಿದೆ.
ಕ್ರಿಸ್ತಶಕ 40ರಲ್ಲಿ ರೋಮನ್ನರು ಬ್ರಿಟನ್‌ ಮೇಲೆ ಅಕ್ರಮಣ ಮಾಡುವುದರೊಂದಿಗೆ ಈ ಪ್ರದೇಶದ ಮೊಟ್ಟಮೊದಲ ಅಭಿವೃದ್ಧಿ ಆರಂಭಗೊಂಡಿತು. ಕ್ಯಾಸ್ಲ್‌ ಹಿಲ್‌ ಎಂಬ ಸ್ಥಳವು ಕೇಂಬ್ರಿಜ್‌ನ್ನು ಸೈನ್ಯದ ಹೊರಠಾಣೆಗೆ ಉಪಯುಕ್ತ ಸ್ಥಳವಾಗಿಸಿತು. ಇಲ್ಲಿಂದ ಕ್ಯಾಮ್‌ ನದಿಯ ರಕ್ಷಣೆಗಾಗಿ ಬಳಸಲಾಯಿತು. ಇದು ವಯಾ ಡೆವಾನಾ ರಸ್ತೆಯನ್ನು ದಾಟುವ ಸ್ಥಳವಾಗಿತ್ತು. ಇದು ಎಸೆಕ್ಸ್‌ನ ಕಾಲ್ಚೆಸ್ಟರ್‌‍ನೊಂದಿಗೆ ಲಿಂಕನ್‌ನಲ್ಲಿರುವ ದಂಡುಪ್ರದೇಶಗಳು ಹಾಗೂ ಉತ್ತರದ ಸಂಪರ್ಕ ಹೊಂದಿತ್ತು. ಈ ರೋಮನ್‌ ವಸಾಹತನ್ನು ಡುರೊಲಿಪಾಂಟ್‌ ಎಂದು ಗುರುತಿಸಲಾಗಿದೆ.
ಬ್ರ್ಯಾಡ್ವೆಲ್ಸ್‌ ಕೋರ್ಟ್‌ ಎಂಬ ಕೇಂಬ್ರಿಜ್‌ನ ಮೊದಲ ವ್ಯಾಪಾರಿ ಮಳಿಗೆ 1962ರಲ್ಲಿ ಡ್ರಮರ್‌ ಸ್ಟ್ರೀಟ್‌ನಲ್ಲಿ ಆರಂಭವಾಯಿತು. ಆದರೆ 2006ರಲ್ಲಿ ಇದನ್ನು ನೆಲಸಮಗೊಳಿಸಲಾಯಿತು. ಲಯನ್‌ ಯಾರ್ಡ್‌ನಲ್ಲಿ ಇತರೆ ವ್ಯಾಪಾರಿ ಮಳಿಗೆಗಳು ಆರಂಭಗೊಂಡವು. ಇಲ್ಲಿ ಸ್ಥಳಾಂತರಗೊಂಡ ನಗರದ ಕೇಂದ್ರ ಗ್ರಂಥಾಲಯ, ಹಾಗೂ, ನಗರದ ಕೈಟ್‌ ಏರಿಯಾದಲ್ಲಿ ದುಃಸ್ಥಿತಿಯಲ್ಲಿದ್ದ ವಿಕ್ಟೊರಿಯನ್‌ ವಸತಿ ಘಟಕ ಸ್ಥಳದಲ್ಲಿ ನಿರ್ಮಾಣಗೊಂಡ ಗ್ರ್ಯಾಫ್ಟನ್‌ ಸೆಂಟರ್‌ಗೆ ನೆಲೆಯಾಗಿತ್ತು. ಆ ಸಮಯ, ಇವೆರಡೂ ಯೋಜನೆಗಳಿಗೆ ವ್ಯಾಪಕ ವಿರೋಧ ವ್ಯಕ್ತವಾಯಿತು.
ಕೇಂಬ್ರಿಜ್‌ ಪ್ರದೇಶದಿಂದ ಬರುವ ಹಲವು ವಿದ್ಯಾರ್ಥಿಗಳು ಗ್ರಾಮ ಪ್ರದೇಶದಲ್ಲಿರುವ ಕಾಲೇಜ್‌ಗಳಲ್ಲಿ ವ್ಯಾಸಂಗ ಮಾಡುತ್ತಾರೆ. ಇದು ಕೇಂಬ್ರಿಜ್‌ಷೈರ್‌ಗೇ ವಿಶಿಷ್ಟವಾಗಿರುವ ಒಂದು ಶೈಕ್ಷಣಿಕ ಸಂಸ್ಥೆ. ಇದು ಹಗಲಿನ ಹೊತ್ತು ಪ್ರೌಢಶಾಲೆಗಳಾಗಿ ಕಾರ್ಯನಿರ್ವಹಿಸಿ, ಶಾಲಾ ವೇಳೆಯ ನಂತರ ವಯಸ್ಕರ ಶಿಕ್ಷಣಾ ಕೇಂದ್ರಗಳಾಗಿ ಸೇವೆ ಸಲ್ಲಿಸುತ್ತದೆ. ನಗರದ ಖಾಸಗಿ ಶಾಲೆಗಳಲ್ಲಿ ದಿ ಪರ್ಸ್‌ ಸ್ಕೂಲ್‌, ದಿ ಪರ್ಸ್‌ ಸ್ಕೂಲ್‌ ಫಾರ್‌ ಗರ್ಲ್ಸ್‌, ಸೇಂಟ್‌ ಮೇರೀಸ್‌ ಸ್ಕೂಲ್‌ ಮತ್ತು ದಿ ಲೇಯ್ಸ್‌ ಸ್ಕೂಲ್‌ ಸಹ ಸೇರಿವೆ.
ಈ ನಗರದ ತಂಡಗಳು ರಗ್ಬಿ ಫುಟ್ಬಾಲ್‌ ಕ್ರೀಡೆಯ ಎರಡೂ ಮಾದರಿಗಳಲ್ಲಿ ಆಡುತ್ತಿವೆ. ರಗ್ಬಿ ಯುನಿಯನ್‌ ಕ್ಲಬ್‌ ಕೇಂಬ್ರಿಜ್ . ನ್ಯಾಷನಲ್ ಡಿವಿಜನ್‌ ಒನ್‌ನ ಪಂದ್ಯವನ್ನು ಅದರ ಸ್ಥಳೀಯ ಮೈದಾನ ವೆಸ್ಟ್ ರೆನಾಲ್ಟ್‌ ಪಾರ್ಕ್‌ ನಲ್ಲಿ ಆಡುತ್ತದೆ. ಈ ಮೈದಾನವು ನಗರದ ನೈಋತ್ಯ ಮೂಲೆಯಗ್ರ್ಯಾಂಟ್‌ಚೆಸ್ಟರ್ ರಸ್ತೆ‌ಯಲ್ಲಿದೆ. ಕೇಂಬ್ರಿಜ್‌ ಈಗಲ್ಸ್‌ ರಗ್ಬಿ ಲೀಗ್‌ ತಂಡವು ಬೇಸಿಗೆಯ ತಿಂಗಳುಗಳಲ್ಲಿ ನ್ಯಾಷನಲ್‌ ಕಾನ್ಫೆರೆನ್ಸ್ ಲೀಗ್‌ ಈಸ್ಟ್‌ ಸೆಕ್ಷನ್‌ ಪಂದ್ಯಾವಳಿಯಲ್ಲಿ ಆಡುತ್ತದೆ.
ಸರಾಸರಿ ಪ್ರಮಾಣಕ್ಕಿಂತಲೂ ಹೆಚ್ಚು ಸಂಬಳ ಪಡೆಯುವ ವೃತ್ತಿಪರ, ವ್ಯವಸ್ಥಾಪನಾ ಮತ್ತು ಆಡಳಿತ ನೌಕರಿಯಲ್ಲಿರುವ ಜನರು ಕೇಂಬ್ರಿಜ್‌ನಲ್ಲಿದ್ದಾರೆ . ಅಲ್ಲದೆ, ಕೈದುಡಿಮೆ ಮಾಡುವ ಜನರು ಸರಾಸರಿಗಿಂತ ತೀರಾ ಕಡಿಮೆ ಪ್ರಮಾಣದಲ್ಲಿದ್ದಾರೆ. . ಜೊತೆಗೆ, ಸರಾಸರಿ ಪ್ರಮಾಣಕ್ಕಿಂತ ಹೆಚ್ಚಿನ ಜನರು ಉನ್ನತ ಮಟ್ಟದ ವಿದ್ಯಾರ್ಹತೆ ಹೊಂದಿದ್ದಾರೆ (ಉದಾಹರಣೆಗೆ, ಪದವಿ, ಉನ್ನತ ರಾಷ್ಟ್ರೀಯ ಡಿಪ್ಲೊಮಾ, ಅರ್ಹತೆ ಹೊಂದಿರುವ ವೈದ್ಯರು) .
ಲಂಡನ್‌ನ ಜನಸಂಖ್ಯಾ ಸ್ಪೋಟವನ್ನು ತಗ್ಗಿಸುವ ಯೋಜನೆಯೊಂದಿಗೆ ಇಲ್ಲಿ ಹಲವು ದೊಡ್ಡ ಕೌನ್ಸಿಲ್ ಎಸ್ಟೇಟ್ ಗಳ ಸ್ಥಾಪನೆಯಿಂದ 1960 ಹಾಗೂ 1970ರ ದಶಕಗಳ ಕಾಲಾವಧಿಯಲ್ಲಿ, ಕೇಂಬ್ರಿಜ್‌ ನಗರದ ಗಾತ್ರವು ಬಹಳಷ್ಟು ಬೆಳೆಯಿತು. ನದಿಯ ಉತ್ತರ ಭಾಗದಲ್ಲಿರುವ ಅರ್ಬ್ಯೂರಿ, ಈಸ್ಟ್‌ ಚೆಸ್ಟರ್ಟನ್‌ ಮತ್ತು ಕಿಂಗ್ಸ್‌ ಹೆಡ್ಜೆಸ್‌ ಎಸ್ಟೇಟ್‌ಗಳ ಮೇಲೆ ಅತಿ ಹೆಚ್ಚು ಪ್ರಭಾವ ಬೀರಿದೆ. ನಗರದ ದಕ್ಷಿಣ ಭಾಗದಲ್ಲೂ ಸಣ್ಣ ಪ್ರಮಾಣದ ಅನೇಕ ಎಸ್ಟೇಟ್‌ಗಳಿವೆ.
ರೋಮನ್‌ ಸಾಮ್ರಾಜ್ಯದ ಮುಂಚಿನ ಕಾಲದಿಂದಲೂ ಕೇಂಬ್ರಿಜ್‌ ಪ್ರದೇಶದ ಸುತ್ತಲೂ ವಸಾಹತುಗಳು ಅಸ್ತಿತ್ವದಲ್ಲಿದ್ದವು. ಈಗ ಫಿಟ್ಜ್‌ವಿಲಿಯಮ್‌ ಕಾಲೇಜ್‌ ನಿರ್ಮಾಣವಾಗಿರುವ ಸ್ಥಳದಲ್ಲಿ 3,500 ವರ್ಷ ಹಳೆಯದಾದ ಕಟ್ಟಡಗಳಿದ್ದ ಜಮೀನಿನ ಅವಶೇಷಗಳು ಸಿಕ್ಕಿದ್ದವು. ಇದು ವಸಾಹತಿನ ಅತಿ ಹಳೆಯ ಕುರುಹಾಗಿದೆ. ಕ್ರಿಸ್ತಪೂರ್ವ ಮೊದಲ ಶತಮಾನದಲ್ಲಿ ಬೆಲ್ಜಿಕ್‌ ಪಂಗಡವು ಕ್ಯಾಸ್ಲ್‌ ಹಿಲ್‌ನಲ್ಲಿ ನೆಲೆಗೊಂಡಿರುವ ಕಬ್ಬಿಣ ಯುಗ ಕಾಲದ ಪುರಾತನ ಕುರುಹು ಸಿಕ್ಕಿದೆ.
ಮೋಟಾರ್‌ಸೈಕಲ್‌ ಸ್ಪೀಡ್‌ವೇ ಓಟವು ನ್ಯೂಮಾರ್ಕೆಟ್ ರಸ್ತೆಯಲ್ಲಿರುವ ಗ್ರೇಹೌಂಡ್‌ ಕ್ರೀಡಾಂಗಣದಲ್ಲಿ 1939ರಲ್ಲಿ ನಡೆಯಿತು. ಸಮಕಾಲೀನ ಸ್ಥಳೀಯ ಮಾಧ್ಯಮವು ರೇಸಿಂಗ್ ಕೂಟದ ವರದಿಗಳನ್ನು ಮತ್ತು ಛಾಯಾಚಿತ್ರಗಳನ್ನು ಪ್ರಕಟಿಸಿದವು. ಈ ಸ್ಥಳದಲ್ಲಿ ಇತರ ವರ್ಷಗಳಲ್ಲೂ ಪಂದ್ಯಗಳನ್ನು ಆಯೋಜಿಸಲಾಗಿದೆಯೇ ಎನ್ನುವುದು ತಿಳಿದುಬಂದಿಲ್ಲ. ನ್ಯೂಮಾರ್ಕೆಟ್‌ ಮೋಟಾರ್‌ಸೈಕಲ್‌ ಕ್ಲಬ್‌‌ ಆಯೋಜಿಸಿದ ಈ ಕೂಟಗಳಲ್ಲಿ ತಂಡವು ನ್ಯೂಮಾರ್ಕೆಟ್‌ ಹೆಸರಿನಡಿ ಓಟಗಳಲ್ಲಿ ಭಾಗವಹಿಸಿತು.
ಕೇಂಬ್ರಿಜ್‌ ಲಂಡನ್‌ ನಗರದಿಂದ ಸುಮಾರು ಈಶಾನ್ಯ ದಿಕ್ಕಿನಲ್ಲಿದೆ. ನಗರವು ಸಮತಟ್ಟಾದ, ತಗ್ಗು ಪ್ರದೇಶದಲ್ಲಿದೆ. ಇದು ಫೆನ್ಸ್‌ ದ ದಕ್ಷಿಣಕ್ಕಿದೆ. ಕೇಂಬ್ರಿಜ್‌ ಇರುವ ಪ್ರದೇಶವು ಸಮುದ್ರ ಮಟ್ಟಕ್ಕಿಂತ ಎತ್ತರದಲ್ಲಿ ಸುಮಾರು ರಿಂದ ರ ನಡುವೆ ವ್ಯತ್ಯಾಸ ಹೊಂದಿದೆ. ಗ್ರ್ಯಾಂಟ್ಚೆಸ್ಟರ್‌ ಗ್ರಾಮದ ಬಳಿಯಿಂದ ಕ್ಯಾಮ್‌ ನದಿಯು ನಗರ ಮುಲಕ ಉತ್ತರ ದಿಕ್ಕಿನಲ್ಲಿ ಹರಿಯುತ್ತದೆ. ಕೇಂಬ್ರಿಜ್‌ ಎಂಬ ಹೆಸರು ಈ ನದಿಯಿಂದ ಹುಟ್ಟಿದೆ.
ಬಹಳಷ್ಟು ನಗರಗಳಂತೆ, ಇಂದಿನ ಕೇಂಬ್ರಿಜ್‌ನಲ್ಲಿ ಹಲವು ಉಪನಗರಗಳಿವೆ ಮತ್ತು ಅತೀ ಸಾಂದ್ರತೆಯ ವಸತಿಪ್ರದೇಶಗಳಿವೆ. ಕೇಂಬ್ರಿಜ್‌ನ ನಗರ ಕೇಂದ್ರವು ಬಹಳಷ್ಟು ವಾಣಿಜ್ಯ , ಐತಿಹಾಸಿಕ ಕಟ್ಟಡಗಳು ಹಾಗೂ ಜೀಸಸ್‌ ಗ್ರೀನ್‌, ಪಾರ್ಕರ್ಸ್‌ ಪೀಸ್‌ ಮತ್ತು ಮಿಡ್ಸಮ್ಮರ್‌ ಕಾಮನ್‌ ಸೇರಿದಂತೆ ವಿಶಾಲ ಹಚ್ಚಹಸಿರು ಕ್ಷೇತ್ರಗಳನ್ನು ಹೊಂದಿವೆ. ನಗರದ ಕೇಂದ್ರದಲ್ಲಿನ ಬಹಳಷ್ಟು ರಸ್ತೆಗಳನ್ನು ಪಾದಚಾರಿಗಳ ಸಂಚಾರಕ್ಕೆ ಅನುಕೂಲವಾಗುವಂತೆ ಮಾಡಲಾಗಿದೆ.
ವಿಶ್ವವಿದ್ಯಾನಿಲಯದ ಶೈಕ್ಷಣಿಕ ಅವಧಿಯಲ್ಲಿ ನಡೆಸಿದ 2001 ಜನಗಣತಿಯಲ್ಲಿ ಕೇಂಬ್ರಿಜ್‌ ನಿವಾಸಿಗಳ ಪೈಕಿ 89.44%ರಷ್ಟು ಶ್ವೇತ ವರ್ಣೀಯರು ಎಂದು ಗುರುತಿಸಲಾಯಿತು ವಿಶ್ವವಿದ್ಯಾನಿಲಯದೊಳಗೆ, ವಿದೇಶೀ ವಿದ್ಯಾರ್ಥಿಗಳೂ ಸೇರಿದಂತೆ, 84%ರಷ್ಟು ಪದವಿ ವಿದ್ಯಾರ್ಥಿಗಳು ಮತ್ತು 80%ರಷ್ಟು ಸ್ನಾತಕೋತ್ತರ ವಿದ್ಯಾರ್ಥಿಗಳು ತಮ್ಮನ್ನು ಶ್ವೇತವರ್ಣೀಯರು ಎಂದು ಗುರುತಿಸಿಕೊಂಡಿದ್ದಾರೆ.
ಕೇಂಬ್ರಿಜ್ನಗರವು ) ಒಂದು ವಿಶ್ವವಿದ್ಯಾನಿಲಯ ಪಟ್ಟಣ ಹಾಗೂ ಇಂಗ್ಲೆಂಡ್‌ ನ ಕೇಂಬ್ರಿಜ್‌ಷೈರ್‌ ಕೌಂಟಿಯ ಆಡಳಿತ ಕೇಂದ್ರವಾಗಿದೆ. ಈ ನಗರವು ಲಂಡನ್‌ನಿಂದ ರಷ್ಟು ಈಶಾನ್ಯ ದಿಕ್ಕಿನಲ್ಲಿ ಈಸ್ಟ್‌ ಆಂಗ್ಲಿಯಾದಲ್ಲಿದೆ. ಕೇಂಬ್ರಿಜ್ ಸಿಲಿಕಾನ್‌ ಫೆನ್‌ ಎಂಬ ಹೈ-ಟೆಕ್ನಾಲಜಿ‌ ಕೇಂದ್ರದ ಮಧ್ಯದಲ್ಲಿದೆ. ಸಿಲಿಕಾನ್‌ ಫೆನ್‌ ಎಂಬುದು ಸಿಲಿಕಾನ್‌ ವ್ಯಾಲಿ ಹಾಗೂ ನಗರವನ್ನು ಸುತ್ತುವರಿದ ಜೌಗು ಪ್ರದೇಶವನ್ನು ಕುರಿತ ಪ್ರಯೋಗವಾಗಿದೆ.
ವಿಶ್ವವಿದ್ಯಾನಿಲಯವೂ ಸಹ ಹೌಸ್‌ ಆಫ್‌ ಕಾಮನ್ಸ್‌ನಲ್ಲಿ ಸ್ಥಾನವೊಂದನ್ನು ಹೊಂದಿತ್ತು. ಈ ಸ್ಥಾನವನ್ನು ಹೊಂದಿದವರ ಪೈಕಿ ಸರ್‌ ಐಸಾಕ್‌ ನ್ಯೂಟನ್‌ ಗಮನಾರ್ಹ. 1948ರಲ್ಲಿ ಹೊರಡಿಸಲಾದ ಶಾಸನದಲ್ಲಿ ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯ ಸಂಸತ್‌ ಕ್ಷೇತ್ರವನ್ನು ರದ್ದುಗೊಳಿಸಲಾಯಿತು. 1950ರ ಸಾರ್ವತ್ರಿಕ ಚುನಾವಣೆಗಾಗಿ ಸಂಸತ್ತಿನ ವಿಸರ್ಜನೆಯಿಂದ ಇತರೆ ವಿಶ್ವವಿದ್ಯಾನಿಲಯ ಕ್ಷೇತ್ರಗಳೊಂದಿಗೆ ಈ ಸ್ಥಾನವನ್ನು ರದ್ದುಗೊಳಿಸಲಾಯಿತು.
ಆಧುನಿಕ ಫುಟ್ಬಾಲ್‌ ಕ್ರೀಡೆಯ ಆವಿಷ್ಕಾರದಲ್ಲಿ ಕೇಂಬ್ರಿಜ್ ವಿಶಿಷ್ಟ ಪಾತ್ರ ನಿರ್ವಹಿಸಿದೆ: 1848ರಲ್ಲಿ ವಿಶ್ವವಿದ್ಯಾನಿಲಯದ ಸದಸ್ಯರು ಆಟದ ನಿಯಮಾವಳಿಗಳ ಮೊದಲ ಕಂತನ್ನು ರಚಿಸಿದರು. ಕೇಂಬ್ರಿಜ್‌ ನಿಯಮಗಳ ಸಂಹಿತೆ‌ಯ ಫುಟ್ಬಾಲ್‌ ಪಂದ್ಯವನ್ನು ಪಾರ್ಕರ್ಸ್‌ ಪೀಸ್‌ನಲ್ಲಿ ಮೊದಲಿಗೆ ಆಡಲಾಯಿತು. 1863ರಲ್ಲಿ ಸಂಘಟಿಸಲಾದ ಫುಟಬಾಲ್‌ ಅಸೊಸಿಯೇಷನ್‌ ನಿಯಮಗಳ ಮೇಲೆ ಮಹತ್ವದ ಪ್ರಭಾವ ಬೀರಿತು ಎನ್ನಲಾಗಿದೆ.
ಕೇಂಬ್ರಿಜ್‌ ವಿಶ್ವವಿದ್ಯಾನಿಲಯವು ಎಡಿಸಿ ರಂಗಮಂದಿರವನ್ನು ನಿರ್ವಹಿಸುತ್ತದೆ. ಶಿಕ್ಷಣಾವಧಿಯ ಸಮಯದಲ್ಲಿ ವಾರಕ್ಕೆ ಮೂರು ಪ್ರದರ್ಶನಗಳನ್ನು ಸಾಮಾನ್ಯವಾಗಿ ಆಯೋಜಿಸುತ್ತದೆ. ಮಮ್‌ಫರ್ಡ್‌ ಥಿಯೇಟರ್‌ ಆಂಗ್ಲಿಯಾ ರಸ್ಕಿನ್‌ ವಿಶ್ವವಿದ್ಯಾನಿಲಯದ ಅಂಗವಾಗಿದ್ದು, ವಿದ್ಯಾರ್ಥಿ ಮತ್ತು ವಿದ್ಯಾರ್ಥಿಯೇತರ ಸಮುದಾಯಗಳು ಪ್ರದರ್ಶಿಸುವ ನಾಟಕಗಳಿಗೆ ಆತಿಥ್ಯ ವಹಿಸುತ್ತದೆ. ಈ ಕಾಲೇಜುಗಳ ಒಳಗೆ ಹಲವು ಪ್ರದರ್ಶನ ಸ್ಥಳಗಳಿವೆ.
220 ಆಸನಗಳುಳ್ಳ, ದಿ ಷೆಡ್‌ ಎನ್ನಲಾದ ಜೆ2, ಕೇಂಬ್ರಿಜ್‌ ನಗರದ ಅತಿನವೀನ ರಂಗಮಂದಿರವಾಗಿದೆ. ಇದು ಕೇಂಬ್ರಿಜ್‌ ಲೀಷರ್‌ ಪಾರ್ಕ್‌ನಲ್ಲಿರುವ ಜಂಕ್ಷನ್‌ ಸಂಕೀರ್ಣದ ಅಂಗವಾಗಿದೆ. ಈ ರಂಗಮಂದಿರವನ್ನು 2004ರಲ್ಲಿ ತೆರೆಯಲಾಯಿತು. ಇಲ್ಲಿ ಸಂಗೀತ, ಹಾಸ್ಯನಾಟಕಗಳು ಮತ್ತು ರಾತ್ರಿ ಕ್ಲಬ್‌ಗಳನ್ನು ಆಯೋಜಿಸಲಾಗುತ್ತದೆ. ಅಲ್ಲದೆ ಸಾಂಸ್ಕೃತಿಕ ಮತ್ತು ಸಮಕಾಲೀನ ರಂಗಮಂದಿರ ಮತ್ತು ನೃತ್ಯವೂ ಸಹ ಆಯೋಜಿತವಾಗುತ್ತವೆ.
ಫಿಲಿಪ್ಪಾ ಪಿಯರ್ಸ್‌ರವರ ಟಾಮ್ಸ್‌ ಮಿಡ್ನೈಟ್‌ ಗಾರ್ಡನ್ ‌ ಮತ್ತು ಮಿನ್ನೊ ಆನ್‌ ದಿ ಸೇ ಕೃತಿಗಳಲ್ಲಿ ಕೇಂಬ್ರಿಜ್‌ನ ಕಾದಂಬರೀಕೃತ ಆವೃತ್ತಿಗಳು ಗೋಚರಿಸುತ್ತವೆ. ಇವೆರಡೂ ಕೃತಿಗಳಲ್ಲಿ ನಗರವನ್ನು ಕ್ಯಾಸ್ಲ್‌ಫೊರ್ಡ್‌ ಎಂದು ಮರುನಾಮಕರಣ ಮಾಡಲಾಗಿತ್ತು. ಟಾಮ್‌ ಷಾರ್ಪ್‌ರವರ 'ಪೋರ್ಟರ್‌ಹೌಸ್‌ ಕಾಲೇಜ್'‌ ಎಂಬ ಕಾಲ್ಪನಿಕ ಕಥೆಗಾಗಿ ಕೇಂಬ್ರಿಜ್‌ ಮೂಲಸ್ಥಾನವಾಗಿತ್ತು.
ಆಕ್ಸ್‌ಫರ್ಡ್‌ ವಿರುದ್ಧ ವಿಶ್ವವಿದ್ಯಾನಿಲಯ ಮಟ್ಟದ ಕ್ರೀಡಾಕೂಟಗಳು, ಅದರಲ್ಲೂ ವಿಶಿಷ್ಟವಾಗಿ ರಗ್ಬಿ ಯುನಿಯನ್‌ ವಾರ್ಸಿಟಿ ಮ್ಯಾಚ್‌ ಹಾಗೂ ಬೋಟ್‌ ರೇಸ್‌ ಕ್ರೀಡೆಗಳಿಗಾಗಿ ಕೇಂಬ್ರಿಜ್‌ ಚಿರಪರಿಚಿತವಾಗಿದೆ. ವಿದ್ಯಾಸಂಸ್ಥೆಗಳೊಂದಿಗೆ ಯಾವುದೇ ಸಂಬಂಧವಿಲ್ಲದಿದ್ದರೂ ವಿಶ್ವಾದ್ಯಂತ ಹಲವಾರು ಈ ಪಂದ್ಯಗಳನ್ನು ವೀಕ್ಷಿಸುತ್ತಾರೆ
ಮತದಾರರ ಪಟ್ಟಿಗಳ ವಿಂಗಡಣೆಯ ದೃಷ್ಟಿಯಿಂದ, ನಗರವನ್ನು 14 ನಗರ ವಿಭಾಗಗಳಾಗಿ ವಿಂಗಡಿಸಲಾಗಿದೆ: ಅಬ್ಬೆ, ಆರ್ಬ್ಯೂರಿ, ಕ್ಯಾಸ್ಲ್‌, ಚೆರ್ರಿ ಹಿಂಟನ್‌, ಕಾಲರಿಡ್ಜ್‌, ಈಸ್ಟ್‌ ಚೆಸ್ಟರ್ಟನ್‌, ಕಿಂಗ್ಸ್‌ ಹೆಡ್ಜಸ್‌, ಮಾರ್ಕೆಟ್‌, ನ್ಯೂನ್‌ಹ್ಯಾಮ್‌, ಪೀಟರ್ಸ್‌ಫೀಲ್ಡ್‌, ಕ್ವೀನ್‌ ಎಡಿತ್ಸ್‌, ರೊಮ್ಸೆ, ಟ್ರಂಪಿಂಗ್ಟನ್‌ ಹಾಗೂ ವೆಸ್ಟ್ ಚೆಸ್ಟರ್ಟನ್‌.
ವಿಶ್ವವಿದ್ಯಾನಿಲಯವಿದ್ದರೂ ಸಹ, 1951ರ ವರೆಗೂ ಕೇಂಬ್ರಿಜ್‌ಗೆ ನಗರ ಸನ್ನದು ನಿರಾಕರಿಸಲಾಗಿತ್ತು. ಸ್ಥಳವೊಂದು ನಗರದ ಸ್ಥಾನಮಾನ ಪಡೆಯಲು ಸಾಂಪ್ರದಾಯಿಕವಾಗಿ ಪೂರ್ವ ಅಗತ್ಯವಾದ ಕತಿಡ್ರಲ್‌ ಕೇಂಬ್ರಿಜ್‌ನಲ್ಲಿರಲಿಲ್ಲ. ಬದಲಿಗೆ, ಚರ್ಚ್‌ ಆಫ್‌ ಇಂಗ್ಲೆಂಡ್‌ ಡಯಸಿಸ್‌ ಆಫ್‌ ಎಲಿ ವ್ಯಾಪ್ತಿಗೆ ಒಳಪಡುತ್ತದೆ.
ನಗರದ ಇನ್ನೊಂದು ಫುಟ್ಬಾಲ್‌ ಕ್ಲಬ್ ಕೇಂಬ್ರಿಜ್‌ ಸಿಟಿ .‌ ಚೆಸ್ಟರ್ಟನ್‌ನಲ್ಲಿರುವ ಸಿಟಿ ಗ್ರೌಂಡ್‌ನಲ್ಲಿ ಸದರ್ನ್‌ ಫುಟ್ಬಾಲ್ ಲೀಗ್‌ ಪ್ರೀಮಿಯರ್‌ ಡಿವಿಜನ್‌ನಲ್ಲಿ ಆಡುತ್ತಿದೆ. ಕೇಂಬ್ರಿಜ್‌ನ ಉತ್ತರದಲ್ಲಿರುವ ಹಿಸ್ಟನ್‌, ಕಾನ್ಫೆರೆನ್ಸ್‌ ನ್ಯಾಷನಲ್‌ ತಂಡವಾದ ಹಿಸ್ಟನ್‌ .ಯ ನೆಲೆಯಾಗಿದೆ.
ರೋಮನ್‌ ವಸಾಹತಿನ ನಂತರ 350 ವರ್ಷಗಳು, ಅಂದರೆ 400 ತನಕ ಈ ವಸಾಹತು ಪ್ರಾದೇಶಿಕ ಕೇಂದ್ರವಾಗಿ ಉಳಿಯಿತು. ರೋಮನ್‌ ರಸ್ತೆಗಳು ಮತ್ತು ಗೋಡೆಗಳುಳ್ಳ ಆವರಣಗಳನ್ನು ಈ ಪ್ರದೇಶಗಳಲ್ಲಿ ಇಂದಿಗೂ ನೋಡಬಹುದಾಗಿದೆ.
ವಿಶ್ವವಿದ್ಯಾನಿಲಯದ ಶಿಕ್ಷಣಾವಧಿಯ ದಿನಾಂಕದ ಒಳಗೆ ಮತ್ತು ಹೊರಗೆ ಕೇಂಬ್ರಿಜ್‌ನ ಜನಸಂಖ್ಯಾಶಾಸ್ತ್ರ ಗಣನೀಯವಾಗಿ ಬದಲಾಗುತ್ತದೆ. ಆದ್ದರಿಂದ ಇದನ್ನು ಅಳತೆ ಮಾಡುವುದು ಕಷ್ಟ.
ಡುರೊಲಿಪಾಂಟ್‌ ಎಂದರೆ ಡುರೊ ಅಥವಾ ಡುರೊಲಿ ಮೇಲೆ ಹಾದುಹೋಗುವ ಸೇತುವೆ ಎಂದರ್ಥ. ನೀರಿಗೆ ಸೆಲ್ಟಿಕ್‌ ಭಾಷೆಯಲ್ಲಿನ ಪದದಿಂದ ಇದು ವ್ಯುತ್ಪತ್ತಿಯಾದಂತೆ ಕಾಣುತ್ತದೆ.
ಪೂರ್ವ ಆಂಗ್ಲಿಯಾದ ಪ್ರಮುಖ ವಸಾಹತುಗಳಾದ ನಾರ್ವಿಚ್‌, ಕಾಲ್ಚೆಸ್ಟರ್‌, ಇಪ್‌ಸ್ವಿಚ್‌ ಮತ್ತು ಪೀಟರ್ಬೊರೊ ಜೊತೆ ಕೇಂಬ್ರಿಜ್‌ ಸಹ ಒಂದಾಗಿದೆ.
2000ದ ಇಸವಿಯಿಂದಲೂ ಲಿಬರಲ್‌ ಡೆಮೊಕ್ರ್ಯಾಟ್‌ ಪಕ್ಷವು ನಗರ ಕೌನ್ಸಿಲ್‌ನಲ್ಲಿ ಬಹುಮತ ಉಳಿಸಿಕೊಂಡಿದೆ.
ಲೇಸರ್ ರೇಂಜ್ ಫೀಲ್ಡರ್ ಅನ್ನು ಬಳಸದೇ ಒಂದು ಗುರಿಯ ಕರಾರುವಕ್ಕಾದ ಅಂತರವನ್ನು ನಿರ್ಧರಿಸಲು ಸ್ನೈಪರ್ ತಮ್ಮ ದರ್ಶಕದ ಮೇಲೆ ಮಿಲ್ ಡಾಟ್ ಜಾಲಿಕೆಯನ್ನು ಬಳಸಬಹುದು. ಗುರಿಯ ಎತ್ತರವನ್ನು ಅಳೆಯಲು ಮಿಲ್ ಡಾಟ್ ಗಳನ್ನು ಜಾರು ಪದ್ಧತಿಯಂತೆ ಬಳಸಲಾಗುತ್ತದೆ, ಹಾಗೆಯೇ ಒಮ್ಮೆ ಎತ್ತರ ಅರಿವಿಗೆ ಬಂದರೆ ಅದರ ಅಂತರವನ್ನೂ ಹಾಗೆಯೇ ಅರ್ಥ ಮಾಡಿಕೊಳ್ಳಬಹುದು. ಗುರಿಯ ಎತ್ತರವನ್ನು ೧೦೦೦, ಗುರಿಯ ಎತ್ತರವನ್ನು ಭಾಗಿಸಿದರೆ ಗಜದ ನಿಖರ ಅಂತರ ತಿಳಿದು ಬಿಡುತ್ತದೆ. ಇದು ಅಂದಾಜು ಮಾತ್ರ, ಏಕೆಂದರೆ ಎರಡೂ ಮಸೂರಗಳ ವರ್ಧಿತ ರೂಪ ತಿಳಿದು ಹಾಗೂ ಮಿಲ್ ಡಾಟ್ ಅಂತರಗಳಲ್ಲಿ ಸಾಕಷ್ಟು ವ್ಯತ್ಯಾಸವಿರುತ್ತದೆ. ಪ್ರಮಾಣವೆಂದರೆ ೧ಮಿಲ್ ೩.೪೩೮ ಕ್ಕೆ ಸಮ, ಅಮೆರಿಕ ಸೈನ್ಯದ ಮಾನದಂಡ ೩.೬ ಓಆ, ಅದನ್ನು ೧೦೦೦ ಗಜಗಳ ಅಂತರಕ್ಕೆ ೧ ಗಜದ ವ್ಯಾಸ ಕ್ಕೆ ತೆಗೆದುಕೊಳ್ಳಲಾಗಿದೆ. ಬಹುತೇಕ ತಯಾರಕರು ಕೆಲಸವನ್ನು ಸುಲಭ ಮಾಡಿಕೊಳ್ಳಲು ೩.೫ ಅನ್ನು ಹೆಚ್ಚಾಗಿ ಬಳಸುತ್ತಾರೆ.
ಆಂಗುಲಾರ್ ಮಿಲ್ ಮಿಲಿರೇಡಿಯಾನ್‌ನ ಒಂದು ಅಂದಾಜು ಮೊತ್ತವೆಂಬುದನ್ನು ನಾವು ಗಮನದಲ್ಲಿಟ್ಟುಕೊಳ್ಳಬೇಕು ಹಾಗೂ, ವಿವಿಧ ಸಂಘಟನೆಗಳು ಬೇರೆ ಬೇರೆ ಅಂದಾಜುಗಳನ್ನು ಹೊಂದಿರುತ್ತವೆ.
ಗುರಿಯ ಅಂತರ ತೀರಾ ದೊಡ್ಡದಿದ್ದಾಗ ಬುಲೆಟ್ ಡ್ರಾಪ್ ಮಹತ್ವದ ಪಾತ್ರವಹಿಸುತ್ತದೆ. ಬಂದೂಕಿಗೆ ಕಟ್ಟಿದ ಚಾರ್ಟ್ ಮುಖೇನ ಪರಿಣಾಮವನ್ನು ಅಳೆಯಬಹುದು, ಕೆಲವು ಬುಲೆಟ್ ಡ್ರಾಪ್ ಕಾಂಪನ್ಸೇಟರ್ ವ್ಯವಸ್ಥೆಯನ್ನು ಹೊಂದಿದ ಮಸೂರಗಳು ಬಂದಿವೆಯಾದರೂ ಗುರಿಯ ಅಂತರವನ್ನು ಅದರಲ್ಲಿ ನಮೂದಿಸಬೇಕಾಗುತ್ತದೆ, ಇವೆಲ್ಲಾ ನಿರ್ಧಿಷ್ಟ ಬಂದೂಕಿನ ವರ್ಗ ಹಾಗೂ ನಿರ್ಧಿಷ್ಟ ಆಯುಧಗಳಿಗೆ ಮಾತ್ರ ಲಭ್ಯವಿವೆ. ಪ್ರತಿಯೊಂದು ಗುಂಡಿನ ಮಾದರಿ ಹಾಗೂ ಲೋಡ್ ಮಾಡುವುದು ಭಿನ್ನ ಬ್ಯಾಲಿಸ್ಟಿಕ್ ಗಳನ್ನು ಹೊಂದಿರುವುದನ್ನು ಗಮನದಲ್ಲಿಟ್ಟುಕೊಳ್ಳಬೇಕು. .೩೦೮ ಫೆಡರಲ್ ೧೭೫ ಕೋವಿ ಮದ್ದು ಜೊತೆ ಸೇರಿದರೆ ೨,೬೦೦ ಅಡಿ/ಸೆಂ. ದೂರ ಚಲಿಸಬಲ್ಲದು.
ಅನಿಲಾವಕಾಶ ಕೂಡ ಮಹತ್ವದ ಪಾತ್ರವಹಿಸುತ್ತದೆ, ಗಾಳಿಯ ವೇಗದೊಂದಿಗೆ ಸಿಡಿಗುಂಡಿನ ಪರಿಣಾಮ ಹಾಗೂ ಅಂತರ ಕೂಡ ಹೆಚ್ಚುತ್ತಿರುತ್ತದೆ. ನೆಲದ ಮಟ್ಟದಲ್ಲಿ ಬಳಿ ಗೋಚರಿಸುವ ವಾಯುವಿನ ಲಂಬಗಮನವನ್ನು ಅಡ್ಡಗಾಳಿಯನ್ನು ಅಂದಾಜು ಮಾಡಲು ಹಾಗೂ ಗಮ್ಯದೆಡೆಗೆ ಸರಿಯಾಗಿ ಗುರಿಯಿಡಲು ಸಹಾಯ ಮಾಡುತ್ತದೆ. ಗಮ್ಯದೂರ, ಗಾಳಿ ಹಾಗೂ ಎತ್ತರಕ್ಕೆ ಮಾಡಲಾಗುವ ಪ್ರತಿಯೊಂದು ಅಳವಡಿಕೆಗಳನ್ನು ಗುರಿವಸ್ತುವಿನೆಡೆಗೆ ಗುರಿ ಇಡುವ ಮೂಲಕ ಆಚರಿಸಬಹುದು, ಅದನ್ನು ಕೆಂಟುಕಿ ಅನಿಲಾವಕಾಶ ಎಂದು ಕರೆಯಲಾಗುತ್ತದೆ. ಈ ಎಲ್ಲಾ ಅಂಶಗಳಿಗೆ ಸರಿಹೊಂದಿವಂತೆ ಗುರಿಯ ತುದಿ ಬದಲಾಗುವ ರೀತಿಯಲ್ಲಿ ಸ್ಕೋಪ್ ಅಥವಾ ಮಸೂರವನ್ನು ಹೊಂದಿಸಬಹುದು, ಈ ಕ್ರಿಯೆಯನ್ನು ಕೆಲವೊಮ್ಮೆ “ಡೈಯಲಿಂಗ್ ಇನ್” ಎಂದು ಕರೆಯಲಾಗುತ್ತದೆ. ಸ್ಕೋಪ್ ಅನ್ನು ಲಕ್ಷ್ಯಕ್ಕೆ ಸರಿಯಾಗಿ ಗುರಿಯನ್ನು ಸಿದ್ದಪಡಿಸಿಟ್ಟುಕೊಳ್ಳಬೇಕೆಂಬ ವಿವೇಕ ಗುಂಡು ಹಾರಿಸುವ ಗುರಿಗಾರನಿಗಿರಬೇಕು. ಸ್ಕೋಪ್ ಗಳನ್ನು ಸರಿಯಾಗಿ ಹೊಂದಿಸುವುದರಿಂದ ನಿಖರ ಹೊಡೆತಗಳನ್ನು ಪ್ರಯೋಗಿಸಬಹುದು, ಏಕೆಂದರೆ ಸೂಕ್ಷ್ಮದರ್ಶಕವನ್ನು ಇನ್ನಷ್ಟು ನಿಖರವಾಗಿ ಅಳವಡಿಸಿಕೊಳ್ಳಬಹುದು, ಆದರೆ ಈ ಬಗೆಯ ಬದಲಾವಣೆಗಳನ್ನು ಮಾಡುವುದರಿಂದ ಗಮ್ಯದೂರದ ‘ಪಾಯಿಂಟ್ ಆಫ್ ಇಂಪ್ಯಾಕ್ಟ್’ ಮೇಲೆ ಯಾವ ಬಗೆಯ ಪರಿಣಾಮಗಳಾಗಬಹುದು ಎಂಬುದನ್ನು ಗುರಿಗಾರ ಅರಿತಿರಬೇಕು.
ಚಲಿಸುತ್ತಿರುವ ಲಕ್ಷ್ಯಗಳಾದರೆ ಗುರಿಯ ಪಾಯಿಂಟ್ ಚಲಿಸುತ್ತಿರುವ ಲಕ್ಷ್ಯಕ್ಕಿಂತ ತುಸು ಮುಂದಿರಬೇಕಾಗುತ್ತದೆ. ಲಕ್ಷ್ಯವನ್ನು ‘ಲೀಡಿಂಗ್’ ದ ಟಾರ್ಗೆಟ್ ಎಂದೇ ಕರೆಯಲಾಗುವ ಇದರ ‘ಲೀಡ್’ನ ಪ್ರಮಾಣ ಲಕ್ಷ್ಯದ ಚಲನೆಯ ವೇಗ, ಕೋನ ಹಾಗೂ ಅಂತರವನ್ನು ಅವಲಂಬಿಸಿದೆ. ಈ ತಂತ್ರಗಾರಿಕೆಗೆ ‘ಹೋಲ್ಡಿಂಗ್ ಓವರ್’ ಅತ್ಯಂತ ಸೂಕ್ತ ಮಾದರಿ. ಸರಿಯಾದ ಗುಂಡು ಚಲಾವಣೆಗೆ ಲಕ್ಷ್ಯದ ವರ್ತನೆಯನ್ನು ಊಹಿಸುವುದು ಅತ್ಯವಶ್ಯಕ.
ಸ್ನೈಪರ್ ಯುದ್ಧ ಪ್ರಾರಂಭವಾದ ನಂತರದಲ್ಲಿ ಸ್ನೈಪರ್‌ ಎದುರಿಸುವ ತಂತ್ರಗಳೂ ಕೂಡ ಆಧುನಿಕ ಮಿಲಿಟರಿ ವ್ಯವಸ್ಥೆಯಲ್ಲಿ ಹುಟ್ಟಿಕೊಂಡವು ಇದು ಸೈನ್ಯದ ಹೋರಾಟದ ಯೋಗ್ಯತೆಗಳಿಗೆ ಮತ್ತು ನೈತಿಕತೆಗೆ ಸ್ನೈಪರ್‌ಗಳಿಂದ ಯಾವಾಗಲೂ ಅಪಾಯಕಾರಿಯಾಗಬಹುದಾದ ಹಾನಿಯನ್ನು ಕಡಿಮೆಗೊಳಿಸುವ ಪ್ರಯತ್ನವನ್ನು ಮಾಡುತ್ತದೆ.
ಅಧಿಕಾರಿಗಳ ಶ್ರೇಣಿಯನ್ನು ಸೂಚಿಸುವ ಅಥವಾ ತೆಗೆದುಹಾಕುವ/ಅಡಗಿಸಿಡುವ ಲಕ್ಷಣಗಳ ಮೂಲಕ ಸರಣಿ ಸೇನಾ ಪಡೆಗೆ ಆಗಬಹುದಾದ ಹಾನಿಯ ಗಂಡಾಂತರವನ್ನು ಕಡಿಮೆಗೊಳಿಸಬಹುದು. ಇಂದಿನ ದಿನಗಳಲ್ಲಿ ಸೇನೆಗಳು ಯುದ್ದ ಪ್ರದೇಶದಲ್ಲಿ ಅಧಿಕಾರಿಗಳಿಗೆ ಗೌರವ ಸೂಚಿಸುವುದನ್ನು ತಪ್ಪಿಸಿಕೊಳ್ಳಲು ಪ್ರಯತ್ನಿಸುತ್ತಿವೆ ಮತ್ತು ಬಿ.ಡಿ.ಯು ಮೇಲಿನ ಬಿರುದು ಬಾವಲಿಗಳನ್ನು ತಿರಸ್ಕರಿಸುತ್ತಿವೆ. ಅಧಿಕಾರಿಗಳು ತಮ್ಮನ್ನು ತಾವು ನಕ್ಷೆಯನ್ನು ಓದುವುದು ಮತ್ತು ರೇಡಿಯೋಗಳನ್ನು ಬಳಕೆಮಾಡಿಕೊಳ್ಳುವ ಕಾರ್ಯಗಳ ಮುಕಾಂತರ ಒಬ್ಬ ಉತ್ತಮ ಸ್ನಿಪ್ಪಿಂಗ್‌ ಉಮೇದುವಾರ ಎಂದು ಬಿಂಬಿಸಿಕೊಳ್ಳುವುದಕ್ಕಿನ್ನ ಮುನ್ನ ಅಧಿಕ ರಕ್ಷಣೆಯನ್ನು ಪಡೆದುಕೊಳ್ಳಬೇಕಾಗುತ್ತದೆ.
ಶತ್ರು ಸ್ನೈಪರ್‌ನನ್ನು ಪತ್ತೆಹಚ್ಚಲು ಸ್ನೇಹಭಾವದ ಸ್ನೈಪರ್‌‌ಗಳನ್ನು ಕೂಡ ಬಳಸಿಕೊಳ್ಳಬಹುದು. ರಕ್ಷಿಸಿಕೊಳ್ಳುತ್ತಿರುವ ಪಡೆಯು ನೇರ ಪರಿವೀಕ್ಷಣೆಯ ಜೊತೆಗೆ ಇತರ ತಂತ್ರಗಳನ್ನು ಬಳಸಬಹುದು. ಇದು ತ್ರಿಕೋಣಾಕಾರ‍ದಲ್ಲಿ ಬರುವ ಗುಂಡಿನ ಹೊಡೆತವನ್ನು ಲೆಕ್ಕಹಾಕುವುದಾಗಿದೆ.
ಸಾಂಪ್ರದಾಯಿಕವಾಗಿ, ಸ್ನೈಪರ್‌‌ಗಳ ತ್ರಿಕೋಣಾಕಾರ‍ದ ಭಂಗಿಯನ್ನು ಮಾನುಷ್ಯಕವಾಗಿ ಇತ್ತೀಚೆಗೆ ಲಭ್ಯವಿರುವ ರಾಡರ್-ಮೂಲದ ತಂತ್ರಜ್ಞಾನದ ಮೂಲಕ ಮಾಡಲಾಗುತ್ತದೆ. ಒಮ್ಮೆ ಪ್ರದೇಶವು ಗುರುತಿಸಲ್ಪಟ್ಟ ನಂತರ ತಮ್ಮನ್ನು ತಾವು ರಕ್ಷಿಸಿಕೊಳ್ಳುತ್ತಿರುವವರು ತನ್ನನ್ನು ಸಂಪೂರ್ಣವಾಗಿ ರಕ್ಷಿಸಿಕೊಂಡು ಸ್ನೈಪರ್‌‌ನನ್ನು ಪ್ರೇರೇಪಿಸಲು ಪ್ರಯತ್ನಿಸಬಹುದು. ಯುನೈಟೆಡ್ ಸ್ಟೇಟ್ಸ್‌ನ ಸೇನಾಪಡೆಯು ಸ್ನೈಪರ್‌ ಗುಂಡು ಹಾರಿಸುವ ಸಮಯದಲ್ಲಿ ಲೇಸರ್ ಮತ್ತು ಶ್ರವಣಕ್ಕೆ ಸಂಬಂಧಿಸಿದ ಸೆನ್ಸರ್‌ಗಳನ್ನು ಬಳಸಿಕೊಳ್ಳುವ ನಿರ್ಧಿಷ್ಟವಾದ ಮಾರ್ಗದರ್ಶನವನ್ನು ಪಡೆಯುವುದಕ್ಕಾಗಿ ರೆಡೊವ್ಲ್ ಎಂದು ಪರಿಚಿತವಾಗಿರುವ ಯೋಜನೆಗೆ ಹಣವನ್ನು ಒದಗಿಸುತ್ತಿದೆ.
ಸ್ನೈಪರ್‌‌ಗಳು ಅಧಿಕ ಗುಂಡು ಹಾರಿಸಿದಂತೆ ರಕ್ಷಣೆ ಮಾಡಿಕೊಳ್ಳುತ್ತಿರುವವರಿಗೆ ಆತನ ಅಡಗು ತಾಣವನ್ನು ಗುರುತಿಸಲು ಹೆಚ್ಚು ಅವಕಾಶ ಸಿಗುತ್ತದೆ, ಹಾಗಾಗಿ ಅವರಿಗೆ ಪದೇ ಪದೇ ಗುಂಡು ಹಾರಿಸಲು ಅನುಕೂಲವಾಗುತ್ತದೆ, ಕೆಲವೊಮ್ಮೆ ಶಿರಶ್ರಾಣವನ್ನು ಧರಿಸುವುದರಿಂದ ಸ್ವಲ್ಪಮಟ್ಟಿಗೆ ಅಡಗಿಕೊಳ್ಳಲು ಸಾಧ್ಯವಾಗುತ್ತದೆ. ವಿಂಟರ್ ಯುದ್ಧದಲ್ಲಿ "ಕಿಲ್ಮಾ-ಕಲ್ಲೆ" ಎಂದು ಪರಿಚಿತವಾಗಿರುವ ಫಿನ್‌ಗಳ ಮೂಲಕ ಈ ತಂತ್ರಗಾರಿಕೆಯನ್ನು ಯಶಸ್ವಿಯಾಗಿ ಬಳಸಿಕೊಳ್ಳಲಾಯಿತು. ಅವರು ಅಧಿಕಾರಿಯ ತೆರನ ಮನುಷ್ಯಾಕೃತಿಯ ಬೊಂಬೆಯನ್ನು ಅಥವಾ ಇತರ ಉಡುಗೆಯನ್ನು ತೊಡಿಸಿದ್ದ ಗೊಂಬೆಗಳನ್ನು ಆಮಿಷ ಒಡ್ಡಲು ಬಳಸುತ್ತಿದ್ದರು. ಆ ಸಮಯದಲ್ಲಿ ನಿಜವಾದ ಮನುಷ್ಯ ತನ್ನನ್ನು ತಾನು ಜಾರಿಕೊಳ್ಳುತ್ತಾ ರಕ್ಷಿಸಿಕೊಳ್ಳುತ್ತಿದ್ದಾನೆ ಎನ್ನುವ ರೀತಿಯಲ್ಲಿ ಬೊಂಬೆಗಳನ್ನು ಬಳಸಿಕೊಳ್ಳುತ್ತಿದ್ದರು.
ಸಾಮಾನ್ಯವಾಗಿ ಸೋವಿಯತ್ ಸ್ನೈಪರ್‌ಗಳು ಈ ಆಮಿಷ ಒಡ್ಡುವಿಕೆಯನ್ನು ಎದುರಿಸಲು ಸ್ಪಷ್ಟವಾಗಿ ಸಾಧ್ಯವಾಗದಿದ್ದಾಗ ಸಾವಿಗೆ ಶರಣಾಗುತ್ತಿದ್ದರು.
ಒಮ್ಮೆ ಗುಂಡು ಹಾರಿಸಿದ ದಿಕ್ಕನ್ನು ಕಂಡು ಹಿಡಿದರೆ, ಹೆಚ್ಚಿನ ಕೋವಿಯ ಒಳವ್ಯಾಸವನ್ನು ಹೊಂದಿರುವ -39 "" ಆ‍ಯ್‌೦ಟಿ-ಟ್ಯಾಂಕ್‌ ಕೋವಿಗಳನ್ನು ಸ್ನೈಪರ್‌ಗಳನ್ನು ಸಾಯಿಸಲು ಅವರ ಬಳಿಗೆ ಗುರಿಯಿಡಲಾಗುತ್ತದೆ.
ಶಂಕಿತ ಸ್ನಪರ್‌ಗಳಿರುವ ಜಾಗಗಳಲ್ಲಿ ಬಳಸುವ ತಂತ್ರವೆಂದರೆ ಫಿರಂಗಿಗಳನ್ನು ಅಥವಾ ತೋಪುಗಳನ್ನು ಗುರಿಯಾಗಿಸುವುದು, ಅಥವಾ ಧೂಮಪಟ್ವನ್ನು ಬಳಸುವುದು, ಟ್ರಿಪ್‌ವೈರ್-ಆಧಾರಿತವಾಗಿ ಕೆಲಸ ಮಾಡುವ ಸಿಡಿಮದ್ದುಗಳು, ಸ್ಫೋಟಕಗಳು, ಅಥವಾ ಇತರ ಬಲೆಗಳನ್ನು ಶಂಕಿತ ಸ್ನೈಪರ್‌ಗಳಿರುವ ಪ್ರದೇಶಗಳಿಗೆ ಗುರಿಯಾಗಿಸಿ ಧಾಳಿ ಮಾಡುವುದು. ಸ್ನೈಪರ್‌‌ನ ನಡಿಗೆಗೆ ತೊಂದರೆಯೊಡ್ಡಲು ಸುಳ್ಳು ಟ್ರಿಪ್-ವೈರುಗಳನ್ನು ಸಹಾ ಕಟ್ಟಬಹುದಾಗಿದೆ. ಭೂ ಸ್ಪೋಟಕಗಳು ಲಭ್ಯವಿಲ್ಲದಿದ್ದಲ್ಲಿ, ಜಾಲಗಳನ್ನು ಅಭಿವೃದ್ಧಿಪಡಿಸಲು ಸಾಧ್ಯವಿದ್ದು ಟ್ರಿಪ್-ವೈರುಗಳನ್ನು ಹ್ಯಾಂಡ್ ಗ್ರೆನೇಡ್, ಸ್ಮೋಕ್ ಗ್ರೆನೇಡ್ ಅಥವಾ ಉರಿಯುವ ಸಾಧನಗಳ ಜೊತೆ ಕಟ್ಟಬಹುದಾಗಿದೆ. ಅವು ಸ್ನೈಪರ್‌ನನ್ನು ಕೊಲ್ಲದಿದ್ದರೂ ಅವನು ಇರುವ ಸ್ಥಳವನ್ನು ತೋರಿಸುತ್ತವೆ. ಬಲೆ ಸಾಧನಗಳನ್ನು ಸ್ನೈಪರ್‌ನ ಅಡಗುದಾಣದ ಸಮೀಪದಲ್ಲಿರುವಂತೆ ಇಡಬೇಕು ಅಥವಾ ಆತನ ನಡೆದಾಡುವ ಅಥವಾ ಕೆಲಸಕ್ಕೆ ಬಳಸುವ ರಸ್ತೆಗಳಲ್ಲಿಡಬೇಕು. ಇದರಲ್ಲಿ ಸ್ನೈಪರ್‌ ಹೇಗೆ ಕೆಲಸ ಮಾಡುತ್ತಾನೆ ಎಂಬುದರ ಜ್ಞಾನವು ಸಹಾಯ ಮಾಡುತ್ತದೆ.
ಸ್ನೈಪರ್‌-ವಿರುದ್ಧ ಪ್ರಯೋಗದ ಒಂದು ಅತ್ಯಂತ ಹಳೆಯ ತಂತ್ರವೆಂದರೆ ಒಂದು ಅಪಾಯದ ಸ್ಥಳದಲ್ಲಿನ ಪೊದೆಯಲ್ಲಿ ಚಿಂದಿ ಬಟ್ಟೆಗಳನ್ನು ಅಥವಾ ಅಂತಹ ಇತರ ವಸ್ತುಗಳನ್ನು ಕಟ್ಟಿಬಿಡುವುದು. ಆ ಚಿಂದಿ ಬಟ್ಟೆ ಗಾಳಿಗೆ ಅಲ್ಲಾಡುವ ಮೂಲಕ ವಿಚಿತ್ರ ಚಲನೆ ಮಾಡುತ್ತ ಸ್ನೈಪರ್‌ನಿಗೆ ಚಿತ್ತವಿಕ್ಷೇಪಗೊಳಿಸುತ್ತದೆ. ಇದರ ಮುಖ್ಯ ಗುಣವೆಂದರೆ ಇದು ಬಳಸಲು ಸುಲಭ; ಆದರೂ, ಒಬ್ಬ ಪರಿಣತ ಸ್ನೈಪರ್‌ ತನ್ನ ಗುರಿಯನ್ನು ಆಯ್ಕೆಮಾಡಿಕೊಳ್ಳುವುದರಿಂದ ಇದು ಸಂಪೂರ್ಣವಾಗಿ ತಡೆಯುವುದೇನೂ ಸಾಧ್ಯವಿಲ್ಲ, ಅಷ್ಟೇ ಅಲ್ಲದೆ ಅದು ತನ್ನ ಗುರಿಯ ಹತ್ತಿರ ಗಾಳಿಯ ದಿಕ್ಕನ್ನು ತೋರಿಸುವ ಮೂಲಕ ಆತನಿಗೆ ಅದು ಸಹಾಯವನ್ನು ಸಹಾ ಮಾಡಬಲ್ಲುದು.